डॉ. काफिल की आड़ में आजम के भ्रष्टाचार पर पर्दा न डालें अखिलेश! – Samar Saleel\nडॉ. काफिल की आड़ में आजम के भ्रष्टाचार पर पर्दा न डालें अखिलेश!\nलखनऊ। कोई दो अपराध एक जैसे नहीं होते हैं। यह बात कई मौकों पर न्यायपालिका भी दोहरा चुकी है, लेकिन हमारे सियासतदार ऐसा नहीं मानते हैं वह हर जगह राजनीतिक फायदे की राह तलाश ही लेते हैं। इसी लिए तो जब इलाहाबाद हाईकोर्ट ने यूपी सरकार द्वारा गोरखपुर मेडिकल कालेज के डाक्टर कफील खान पर लगाए गए राष्ट्रीय सुरक्षा कानून को अवैध करार दिया तो समाजवादी पार्टी के राष्ट्रीय अध्यक्ष अखिलेश यादव को डॉ. काफिल के बहाने योगी सरकार पर हमला बोलते हुए तुष्टिकरण की सियासत चमकाने का मौका मिल गया। अखिलेश यादव ने डॉ. काफिल के पक्ष में हाईकोर्ट के फैसले पर तुरंत प्रतिक्रिया देते हुए न केवल राष्ट्रीय सुरक्षा कानून (रासुका) के तहत मथुरा जेल में बंद डॉ. कफील खान की रिहाई पर खुशी जाहिर की बल्कि यह कहने से भी नहीं चूके कि डाक्टर काफिल की तरह झूठे मुकदमों में फंसाए गए हमारे नेता व सांसद आजम खां को भी जल्द इंसाफ मिलेगा। अखिलेश यादव ने यह बात ट्विट कर कही। अखिलेश का कहना था,‘ सत्ताधारियों का अन्याय और अत्याचार हमेशा नहीं चलता है।’\nअखिलेश के ट्वीट करते ही भाजपा नेताओं की त्योरियां चढ़ गईं। ऐसा स्वभाविक भी था, क्योंकि अखिलेश भी अच्छी तरह से जानते हैं कि आजम और डाक्टर काफिल की गिरफ्तारी की वजह बिल्कुल अलग थी। काफिल भड़काऊ बयानबाजी के आरोप में जेल गए थे, जबकि आजम खान पर भ्रष्टाचार के गंभीर आरोप लगे हैं। उत्तर प्रदेश के रामपुर से समाजवादी पार्टी के सांसद आजम खान के नाम एक ऐसा रिकॉर्ड दर्ज है जिसे वो याद रखना भी मुनासिब नहीं समझेंगे। आजम खान पर पुलिस ने अब तक 78 मुकदमे दर्ज किए हैं। इसके साथ ही आजम देश के पहले सांसद बन गए हैं जिनके खिलाफ इतनी संख्या में मुकदमे दर्ज हैं। इनमे से अधिकांश मुकदमे भले ही उनके हाल ही में सांसद बनने के बाद दर्ज हुए हैं,लेकिन आजम पर जितने भी मुकदमें दर्ज हुए हैं, वह उनके अखिलेश सरकार में मंत्री रहते किए गए भ्रष्टाचार से जुड़े हैं।\nआजम के खिलाफ 28 मुकदमे जौहर यूनिवर्सिटी के लिए जमीन कब्जाने के आरोप में अजीम नगर थाने में दर्ज हुए हैं. जबकि 11 मुकदमे गंज थाने में लोगों के घर तोड़ने और लूटपाट करने के आरोप में दर्ज कराए गए हैं। आजम खान पर शत्रु संपत्ति को वफ्फ संपत्ति में दर्ज करने और वक्फ संपत्ति को हड़पने का आरोप लगा है। इस मामले में आजम खान, उनकी पत्नी तजीम फातिमा और बेटे अब्दुल्ला आजम के खिलाफ मुकदमा दर्ज किया गया है।\nबता दें जौहर विश्वविद्यालय के लिए जमीन हड़पने के मामलों में अगर आजम खान दोषी पाए जाते हैं तो उन्हें 10 साल तक की सजा हो सकती है. क्योंकि पुलिस ने मुकदमा दर्ज होने के बाद आईपीसी की धारा 389 को भी बढ़ा दिया है। यह गैर जमानती धारा है और इस धारा में 10 साल तक की सजा का भी प्रवाधान है। आजम के कृत्य को देखते हुए कोर्ट आजम एंड फैमली को जमानत तक नहीं दे रहा है। परंतु अखिलेश को आजम का भ्रष्टाचार न तब दिखाई दिया था,जब वह उनकी कैबिनेट में मंत्री थे, न अब दिखाई दे रहा है जब न्यायपालिका आजम के भ्रष्टाचार पर सख्त रवैया अपनाए हुए है। अखिलेश ऐसा दर्शा रहे हैं मानों आजम को जानबूझ कर योगी सरकार परेशान कर रही है।\nदरअअल, अखिलेश यादव एक पढ़े-लिखे नेता हैं। वह जानते हैं कि आजम खान और डाक्टर काफिल का मामला बिल्कुल अलग है, लेकिन इन बातों से इत्तर वह यह मुगालता पाले हुए है कि उनका वोटर वही सच्चाई देखेगा,जो उनके द्वारा उन्हें दिखाया जाएगा। यानी, अगर वह आम को इमली कह देंगे,तो उसके वोटर उसे इमली मान लेगा। असल में अखिलेश यादव भ्रष्ट आजम खान के सहारे मुस्लिम तुष्टिकरण की सियासत का खेल, खेल रहे हैं। मुस्लिम वोट हासिल करने के लिए जैसी सियासत अखिलेश कर रहे हैं, वैसी ही सियासत कभी उनके पिता मुलायम सिंह यादव भी किया करते थे। मुलायम की सारी सियासत मुसलमानों और पिछड़ों (पिछड़ों में खास करके यादव) पर केन्द्रित रही।\nमुलायम ने मुस्लिम वोट बैंक को अपने साथ ऐसे जोड़कर रखा, जैसे ‘फैविकोल’ का जोड़ हो। जब तक मुलायम राजनीति में रहे तब तक वह तमाम मुद्दो पर हिन्दुओं की भावनाओं की चिंता किए बगैर मुसलमानों को खुश करने के लिए अनाप-शनाप तर्को के सहारे उनका(मुसलमानों का) पक्ष लेते रहे। 1990 में कारसेवकों पर गोलियां चलाने से भी उन्हें गुरेज नहीं हुआ। मुलायम की तुष्टिकरण की सियासत के एक नहीं दर्जनों उदाहरण मौजूद हैं। पिछड़ी बिरादरी से सियासत की दुनिया में कदम रखने वाले मुलायम ने अपने ऊपर लगे पिछड़ी जाति के धब्बे को ऐसा धोया कि लोग पिछड़ी जाति का होने का दर्द भूलकर इसके सहारे नई ऊंचाइयां छूने लगे।\nबहरहाल, न तो पूर्व सपा प्रमुख मुलायम सिंह यादव ने अपनी सियासत की शुरूआत तुष्टिकरण की राजनीति से की थी,न अखिलेश यादव को शुरूआती दिनों में तुष्टिकरण की सियासत रास आती थी। शुरूआत में अखिलेश अपने को विकासवादी नेता ही मानते थे, लेकिन 2012 में यूपी की सत्ता संभालने के दो वर्ष के पश्चात 2014 के लोकसभा चुनाव में जब सपा को भाजपा से करारी हार का सामना करना पड़ा तो अखिलेश ने मुस्लिम तुष्टीकरण की सियासत की तरफ कदम बढ़ा लिए। इसी के चलते अखिलेश सरकार ने आतंकवादियों पर से मुकदमें हटाने तक का फैसला कर दिया। अगर न्यायपालिका आड़े नहीं आती तो अखिलेश सरकार कई आतंकवादियों को जेलों से बाहर खुले में छोड़ देती। विपक्ष में रहते भी अखिलेश कभी नागकिता संशोधन एक्ट(सीएए) तो कभी आजम खान के नाम पर मुस्लिम तुष्टिकरण की सियासत में लगे रहते हैं।\nAkhilesh should not cover Azam's corruption under the guise of Dr. Kafil डॉ. काफिल की आड़ में आजम के भ्रष्टाचार पर पर्दा न डालें अखिलेश\t2020-09-03\nPrevious किसान विरोधी अध्यादेश लागू होने के बाद बढ़ जाएगी कालाबाजारी: अनिल दुबे\nNext रालोद नेता एवं पूर्व मंत्री स्व. सच्चिदानंद गुप्त की तीसरी पुण्यतिथि पर हवन पूजन का आयोजन\nऑयल मार्केटिंग कंपनियों ने अक्तूबर महीने की गैस की कीमत जारी कर दी है. अगस्त-सितंबर ...\nभारतीय श्रद्धालुओं से किए गए वादे को पूरा नहीं कर पाए इमरान, करतारपुर कॉरिडोर के उद्घाटन पर…\nश्रीलंका में मरने वालों की संख्या 164 हुई\n‘मुंबई सागा’में कार्य करने के लिए काफी एक्साइटेड हैं सुनील शेट्टी,कही अपने दिल की बात…


UP Board 10th Result 2021: 10 साल के कृष्‍णा ने पास की मैट्र‍िक परीक्षा, पासिंग मार्क्‍स देख हैरान हुए लोग | UP Board 10th Result 2021a10 years old boy krishna got paas in matric exam in uttar pradesh interesting news – News18 Hindi\nयूपी बोर्ड ने अच्‍छे अंकों से मैट्र‍िक की परीक्षा पास की है. (प्रतिकात्‍मक तस्‍वीर )\nUP Board 10th Result 2021: उत्‍तर प्रदेश के एक 10 साल के बच्‍चे कृष्‍णा ने मैट्र‍िक की परीक्षा पास कर ली है. कृष्‍णा ने ना केवल पास होकर दिखाया है, बल्‍क‍ि अपने पासिंग मार्क्‍स से हैरान भी कर दिया है.\nLast Updated : August 02, 2021, 13:57 IST\nएक दस साल के बच्‍चे से आप कितनी पढ़ाई की उम्‍मीद कर सकते हैं. कम से कम ये तो नहीं सोच सकते कि वह कक्षा 10वीं की परीक्षा पास कर ले. कुछ ऐसा ही हैरान कर देने वाला काम किया है, उत्‍तर प्रदेश के कृष्‍णा ने. 10 साल के कृष्‍णा का पूरा नाम है राष्‍ट्रम आदित्‍य श्री कृष्‍णा. इन्‍होंने विशेष अनुमति लेकर कक्षा 10वीं की परीक्षा दी और उसमें 79 फीसदी अंक लाकर पास हुए.\nइस 17 अक्‍टूबर को कृष्‍णा 11 साल के हो जाएंगे. उन्‍होंने, हिन्‍दी में 82 अंक, इंग्‍ल‍िश में 83, मैथ्‍स में 64, साइंस में 76 और सोशल साइंस में 84 तथा आर्ट्स में 86 अंक लाकर सबको हैरान कर दिया है. जिले के स्‍कूल इस्‍पेक्‍टर मुकेश कुमार सिंह ने कहा कि वह एक असाधारण मेधावी छात्र है और अपनी उम्र के कई बच्‍चों और यहां तक कि बड़े छात्रों के लिए भी एक प्रेरणा है.\nउनकी असाधारण प्रतिभा को देखते हुए, यूपी माध्यमिक शिक्षा बोर्ड (UPSEB) ने साल 2019 में उन्हें विशेष अनुमति दी थी जिसके बाद उन्हें लखनऊ के एमडी शुक्ला इंटर कॉलेज में कक्षा9में दाखिला मिला था. प्रिंसिपल एचएन उपाध्याय ने कहा कि आदित्य कृष्‍णा एक उत्साही पाठक है और किसी भी कांसेप्‍ट को समझने में तेज है. हर विषय में उसकी समझ अच्‍छी है और अपनी आंखें बंद करके भी हल कर सकता है. वह योग से भी अच्छी तरह से वाकिफ है और सामाजिक मुद्दों पर भी लंबी बात कर सकता है. वह हमारे स्कूल के लिए एक संपत्ति है.\nयह दूसरी बार है जब यूपीएसईबी ने अपेक्षाकृत छोटे बच्चे को कक्षा 10 की बोर्ड परीक्षाओं में बैठने की अनुमति दी है. इससे पहले, बाल विलक्षण सुषमा वर्मा ने पांच साल की उम्र में कक्षा9में दाखिला लिया था.\nसाल 2007 में यूपी बोर्ड की परीक्षा पास करने के बाद वह देश की सबसे कम उम्र की मैट्रिक पास बनीं. बोर्ड के नियम कहते हैं कि कक्षा 10 की बोर्ड परीक्षा में बैठने के लिए एक छात्र की आयु कम से कम 14 वर्ष होनी चाहिए, लेकिन ये बच्चे अपवाद हैं. परीक्षा में बैठने के लिये इन्‍होंने विशेष अनुमति ली थी.\nChhattisgarh School Reopen: 10वीं और 12वीं की कक्षाएं आज से शुरू, इन जोन्‍स में नहीं खुलेंगे स्‍कूल\nउत्तराखंड में आज से खुली 9वीं से 12वीं तक की कक्षाएं, कोविड की चुनौती बरकरार\nBoard Results UP Board Results uttar pradesh news


मंगल मन्दिर खोलो ! – बापू की गोद में\nसाबरमती का सत्याग्रह – आश्रम एक सांकेतिक स्थान पर बना हुआ है . किंवदंती है कि प्राचीन काल में इन्द्र के वज्र के लिए अपनी अस्थियां समर्पित करनेवाले दधीचि ऋषि का आश्रम इसी स्थान पर था . प्राचीन काल के इस ऋषि के आत्माहुति की कहनी जितनी अदभुत है , उससे कम रोमहर्षक अर्वाचीन काल में उसी स्थान पर आश्रम की स्थापना करनेवाले महात्मा की गाथा नहीं है . बापू कई बार कहते : ‘मेरा आश्रम बहुत अच्छे स्थान पर बना है . एक ओर दूधेश्वर ( श्मशान ) है तो दूसरी ओर जेल . इस आश्रम में रहनेवालों के लिए जेल कोई नई बात नही है , वैसे दूधेश्वर – श्मशान भी कोई डर की बात नहीं होनी चाहिए . ‘ कोई अन्तेवासी बापू की बात को पूरी करते हुए कह देगा : ‘हां बापू , और आपके आश्रम के बिलकुल सामने ही मिल के ये भोंपू खड़े हैं . वे याद दिला रहे है कि खादीवालों को किसका सामना करना है . ‘\nबापू के मेरे प्रथम स्मरण के साथ ही साबरमती – जेल का स्मरण भी जुड़ा है . सुबह – शाम टहलने के लिए बापू निकलते . साथ में चलनेवालों के कंधों पर बापू हाथ रख देते . जिनके कंधों पर बापू हाथ रखते थे , वे ‘ बापू की लकड़ी ‘ बन जाते . ऐसी मानव-लकड़ी के सहारे चलने में बापू को क्या आराम मिलता होगा यह तो वे ही जानें , लेकिन ‘ लकड़ियां ‘ उसमें गर्व का अनुभव अवश्य करतीं थीं . बापू के दोनों ओर चलते की होड़ में कभी – कभी लकड़ियों को टकराते हुए भी मैंने देखा है .\nछोटे होने के नाते लकड़ी बनने में हमारी पसन्द पहले होती थी . रोज सुबह – शाम बापू के निवास – स्थान , मगनकुटी , या हृदयकुंज से निकलकर साबरमती सेण्ट्रल – जेल के दरवाजे तक जाकर वापस आने का रिवाज था .\nवैसे भी हम लोगों की अपेक्षा बापू तेज ही चलते थे . लेकिन जेल का फाटक नजदीक आया हो और उस समय किसीके साथ गंभीर बात न चलती हो तो आखिर के पचास गज का यह फासला बापू मानो दौड़ लगा कर तय करते थे . कभी – कभी हम लोग बापू का हाथ अपने कंधों से हटा कर दौड़ते-दौड़ते आगे पहुंच जाते थे . ध्येय तक पहुंचते समय गति तीव्र करने में कुछ और ही मजा आता था . कभी -कभी हम ऐसा करने जाएं , उसके पहले ही बापू हमारे कंधों पर अपना पूरा भार डालकर पांव ऊपर उठा लेते और कहते , ‘क्यों सेठजी , अब दौड़ो , देखें !’ हरएक प्रेमीजन की तरह बापू को भी अपने प्रेम – पात्र को दुलार का नाम देना और बीच – बीच में उसे बदलते रहना अच्छा लगता था . इस प्रकार के मिले लाडले नामों में मेरा एक नाम ‘सेठिया’ था . इस शब्द में विनोद अवश्य छिपा है , लेकिन आज इस नाम के साथ आम तौर पर जो भावना मन में आती है , वैसी कोई भावना उस समय मेरे दिमाग में नहीं उठती थी .\nलौटते हुए बापू आम तौर से किसी बीमार आश्रमवासी को देखने जाते . रोज दोनों समय बापू की इस भेंट के कारण कुछ आश्रमवासियों को अपनी बीमारी भी एक भाग्य जैसी लगती होगी . बीमारों को इस तरह देखने में अनायास बापू की आश्रम – परिक्रमा हो जाती थी .\nउस समय के सत्याग्रह-आश्रम में और आज के हरिजन – आश्रम में काफ़ी अन्तर है – बाहरी दर्शन में और वातावरण में भी . आज की अपेक्षा उस समय का आश्रम बाहर अधिक छोटा और जंगल जैसा था . वातावरण की दृष्टि से वह बहुत ही स्वच्छ और शान्त था . मगनकुटी और हृदयकुंज के बीच आज की तरह ही प्रार्थना – भूमि तो थी , लेकिन मगनकुटी और प्रार्थना – भूमि के बीच नदी का पक्का घाट नहीं था . वहां दत्तात्रेय का एक छोटा-सा मन्दिर था,वह आज भी है;लेकिन उसका मह्त्व घट गया है . उन दिनों वहां साल में एक बार शायद गुरु-पूर्णिमा के दिन, रात को देर तक पंडित खरे के नेतृत्व में संगीत – संकीर्तन का जलसा ही लग जाता था . प्रार्थना-भूमि पर आज नीम का एक ही पेड़ है,उन दिनों तीन थे . उत्तर की ओर के पेड़ के नीचे प्रार्थना के समय बापू बैठते थे . दूसरा पेड़ पूर्व की तरफ ठेठ नदी के किनारे था . साधु सुरेन्द्रजी आश्रम में नये-नये आये थे,तब इस पेड़ के नीचे उनका तरु-तलवास रहता था . आज ये दोनों पेड़ साबरमती की बाढ़ में विलीन हो गये हैं. नदी के घाट के पश्चिम में,आज जहां गांधी-संग्रह के आधुनिक लेकिन सादगीपूर्ण मकान हैं, वहां पहले खेत था . उन दिनों इस भाग का वातावरण बिलकुल ही दूसरा था -अधिक ग्रामीण और अधिक अकृतिम .\nदक्षिण दिशा के नदी-किनारे हृदयकुंज के पास एक छोटा-सा कमरा था,वहां बीमार को देखने बापू को जाना नहीं पड़ता था .मीराबहन ( मिस स्लेड) वहां रहती थीं,तब वह बापू के साथ नियमित घूमने आती थीं . विनोबा इसी जगह रहते थे.उस समय भी बापू को वहां जाना नही पड़ता था,क्योंकि दुबले-पतले होते हुए भी विनोबा शायद ही बीमार पड़ते थे .\nविनोबाजी के कमरे के उस पार ‘नन्दिनी’ में बापू को कई बार जरूर जाना पड़ता था . वहां आम तौर से मेहमान रहते थे . इनमें कई लोग बीच बीच में बीमार पड़ते . सत्याग्रहाश्रम के प्रयोग सम्पूर्ण जीवन को लेकर चलते थे , उनमें आरोग्य सम्बन्धी प्रयोग भी शामिल थे . वैसे तो आहार के प्रयोगों का बापू को स्वभावत: ही शौक था . उसमें भी आश्रमवासियों में कोई प्रयोगवीर निकल जाए, तो फिर पूछना ही क्या! बिना पकाया अन्न खाने के प्रयोग , विविध प्रकार से स्नान करने के प्रयोग,पेट पर और सिर पर मिटी की पटी रखने के प्रयोग-इत्यादि कई प्रकार के प्रयोग चलते.उसमें भी खूबी यह कि हर प्रयोग में बापू ही निष्णात सलाहकार! चिकित्सा में अनेक तत्वों का उपयोग होता था . आश्रम के जीवन में नियमितता थी,संयम था.हवा,पानी,आकाश का प्राकृतिक सेवन था .परम्परागत चिकित्सा-पद्धति छोड़कर नये- नये प्रयोग करने की हविस थी और शायद सबसे बढ़कर परिणामकारी दवा थी बापू की निजी देखभाल,उनकी निष्ठा और उनकी विनोदवृत्ति . दक्षिण भारत से आये हुए श्री मैथ्यू ‘नन्दिनी’ मे बहुत रहे थे . उनके हालचाल पूछने के लिए वहां बापू बीच में जाते थे.\n‘नन्दिनी’ के पश्चिम में उन दिनों उद्योग-मन्दिर था,आज वहां कन्या-छात्रालय है.मुख्य उद्योग बुनाई का था . हमारे समय वहां कताई-बुनाई अधिक होती थी . कभी-कभी वहां हमारे क्लास भी चलते थे .\nअश्रम के बीच से आज की तरह उस समय भी सड़क थी . लेकिन तब कच्ची थी और कम इस्तेमाल होती थी .\nसड़क की दूसरी ओर सोमनाथ छात्रालय था . वहां लडकियां रहती थीं और कुछ वर्ग भी चलते थे . उस समय इतनी लड़कियां क्या सीखने आती थीं और कितने दिन रहती थीं,वह तो आज याद नहीं है,लेकिन इतना अवश्य याद है कि सोमनाथ छात्रालय हमेशा भरा रहता था और बीमारों को देखने वहां भी बीच-बीच में बापू जाते थे .\nसड़क की पश्चिम की तरफ सोमनाथ छात्रालय के उत्तर में मकानों की दो कतारें ( चालें ) थीं , उनका कार्यकर्ता-निवास या ऐसा कुछ प्रतिष्ठित नाम था या नहीं,आज ठीक से याद नहीं है . आश्रम के लोग उसे ‘आगे की’ और ‘पीछे की’ चाल कहते थे .इन मकानों में बापू के हाथ -पांव रहते थे,ऐसा कह सकते हैं . स्व. किशोरलाल मशरूवाला वहां कुछ दिन थे . सर्वश्री छगनलाल गांधी , नरहरि परीख , पण्डित खरे,मथुरादास आसर,तोतारामजी,छगनलाल जोशी,भगवानजीभाई पण्डया , माधवलालभाई और अन्य अनेक कार्यकर्ता इन चालों में रहते थे . हम कई साल तक आगे की चाल में थे . इस चाल में कार्यकर्ता अपने कुटुम्ब के साथ रहते थे . इसलिए मुझे तो लगता था कि मेरी उम्र के सब बच्चे वहीं रहते थे . दोनों चालों के बीच श्री नारायणदास गांधी का मकान था .\nसड़क के पश्चिम में आगे की चाल के उत्तर में इमाम साहब का मकान और उसके पीछे जमनाकुटी थी .सबसे पीछे सात कोठरी.जमनाकुटी में बीच में कुछ दिन स्व.जमनालालजी का कुटुंब रहता था .\nजेल की तरफ जानेवाली सड़क पर प्राणजीवनदास मेहता के पुत्र श्री रतिलाल का लाल बंगला था . जेल की जमीन के पास श्री बुधाभाई का मकान था,उसको ‘सफ़ेद बंगला’ कहते थे . इमाम साहब का मकान और पीछे की चाल के बीच हमारे लिए एक मकान बना था,उसे ‘आनन्द निवास’ कहते थे .\nयह था उस समय का ( यानि १९२७ से १९३० तक का ) सत्याग्रह-आश्रम का विस्तार.वहां के एक एक-एक व्यक्ति के साथ बापू का व्यक्तिगत सम्बन्ध था .उनके खाने-पीने,रहने आदि के सब प्रश्नों में बापू की गहरी दिलचस्पी रहती थी .इन लोगों की व्यक्तिगत या सामूहिक साधना में भी बापू का प्रत्यक्ष या अप्रत्यक्ष सम्बन्ध रहता था .\nएक तरह से देखा जाय तो एक विशाल कुटुम्ब के बापू ‘कुलपति’ ही थे . वह संस्था पितृप्रधान थी.लेकिन बापू के सम्बन्ध में मेरी निजी छाप बिलकुल ही दूसरी है .आश्रम में अन्य बालकों की भी यही छाप रही होगी , ऐसा मुझे निश्चित रूप से लगता है .\nबापू सारे आश्रम के ‘बापू’ (पिताजी) थे .देश के वे नेता थे,जनता के ‘महात्मा’ थे . लेकिन इससे बढ़कर हमारे तो वे ‘दोस्त’ ही थे.हमें कभी भी दोस्त के अतिरिक्त और कुछ वे लगे ही नही.घूमते समय हमारे साथ विनोद करते हों,प्रात:काल अखाड़े में व्यायाम सीखने के लिए जब हम जाते तब वहां आकर हमारी मदद करते हों,गंभीर मुद्रा में प्रार्थना में बैठे हों,या हृदयकुंज में बैठकर किसी बड़े नेता के साथ महत्वपूर्ण चर्चा करते हों – बापू हमेशा हमें दोस्त ही लगते !\nआश्रम के नियम थे हमेशा सख़्त,-अक्सर कडे तो कभी-कभी कठोर. उन नियमों के कारण कैयों को आश्रम छोड़ना भी पड़ा था. नियम बनानेवाले बापू थे .हरेक नियम के बारे में उनका निर्णय अन्तिम होता था . फिर भी हम लोगों को बापू कभी भी नियम-निर्माता,या अधियन्ता के रूप में दिखाई नहीं दिये.हमारे पारम्परिक सम्बन्धों में हमें एक ही नियम दिखता था-दोस्ती का.\nरसोईघर का ही उदाहरण लीजिए . आश्रम के सब लोग सामूहिक रसोड़े में ही भोजन करें , ऐसा नियम था. मेरे पिताजी ने इस नियम का विरोध किया और घर पर अलग रसोई बनाने की छूट प्राप्त की. फिर भी मेरी मां के लिए सामूहिक रसोड़े ( भोजनालय ) में मदद के लिए जाने की शर्त थी . लेकिन मैं जिस प्रसंग की बात करने जा रहा हूं , वह हमें अलग रसोड़े में खाने की छूट मिलने से पहले का है .\nआश्रम में घण्टी का आधिपत्य शायद बापू के बाद पहले नम्बर का था . सुबह उठने से लेकर रात के सोने तक की लगभग हर क्रिया के लिए घण्टी बजती थी . एक जमाने में हमने गिनती की थी कि दिनभर में छप्पन बार घण्टियां बजती थीं .भोजन का समय होने पर पहली घण्टी बजती – या यों कहूं तो शायद अधिक सही होगा कि भोजन की घण्टी बजती तभी खाने का समय होता था . दूसरी घण्टी बजने पर रसोईघर के दरवाजे बन्द हो जाते थे और्र तीसरी घण्टी बजने पर मन्त्र बोला जाता था .भोजनगृह तक पहुंचने के लिए सीढ़ी चढ़कर जाना पड़ता था . एक बार भोजन के लिए पहुंचने में मुझे देर हो गयी . सीढ़ी पर चढ़ रहा था कि दूसरी घण्टी बजी और दरवाजा बन्द हो गया . आज तक कब किस बच्चे ने भोजन – सबन्धी नियमों का पालन किया है ? लेकिन यहां तो मेरे और खाने के बीच में बन्द दरवाजा खड़ा था . मैं मन ही मन सोचता रहा-अन्दर चार कतारों में लोग खाने बैठे होंगे,थाली में खिचड़ी,तरकारी,दूध और डबल रोटी परोसी गयी होगी . मेरी मां रसोईघर के अन्दर काम करती हुई चिन्ता करती होगी कि मैं नहीं आया हूं . दरवाजे के पास बैठ बापू चारों ओर नजर घुमाकर अपना मधुर हास्य बिखेरते होंगे .\nकिसीने सुझाया या मुझे ही सूझा यह अब याद नहीं आता है ,लेकिन दरवाजे के पास खड़ा होकर अचानक मैंने गाना शुरु किया –\n” मंगल मन्दिर खोलो !\n”दयामय ! मंगल मन्दिर खोलो .”\nस्व. नरसिंहराव (पू. प्र.मं. नहीं) ने अपनी सन्तान के पुण्यस्मरण के निमित्त इस पवित्र गीत की रचना की थी , तब क्या उनको कल्पना भी होगी कि उनके गीत की कडी का इस तरह भी उपयोग होगा ?\nभोजनगृह में शान्ति थी , इसलिए मेरा बाल-स्वर अन्दर तक पहुंचा .सुनकर बापू हंसने लगे और रसोड़े के बन्द दरवाजे ‘बाबला’ के लिए खुल गये.\n← प्रभात किरणें\nप्राक्कथन : दादा धर्माधिकारी →\n“मंगल मन्दिर खोलो !” पर एक विचार\nNandini Makwana | नवम्बर 8, 2013 को 12:59 अपराह्न पर\nमाँने बताया था कि नारायणभाईको बचपनमे ‘ बाबला ‘ नामसे पुकारा जाता था. यह घटना कक्षा ६ की गुजराती की किताबमे पाठ रुपमे आती थी, दूसरी दो छोटी घटनाओके साथ, ये बताने के लिए कि ,बापु िनयमोका पालन जडतासे नहीं करते थे मगर समयके अनुसार ढील भी देते थे ।


Esha Deol Reveals Daughter Miraya Name Reason: Esha Deol reveals why she decided to name her second daughter Miraya check details - ईशा देओल ने बताई बेटी का नाम मिराया रखने के पीछे ये बड़ी वजह\nEsha Deol Reveals Daughter Miraya Name Reason: ईशा देओल ने बताई बेटी का नाम मिराया रखने के पीछे ये बड़ी वजह\nEsha Deol Reveals Daughter Miraya…\nEsha Deol Reveals Daughter Miraya Name Reason: बॉलीवुड एक्ट्रेस ईशा देओल और उनके पति भरत तख्तानी के घर बिटिया का जन्म हुआ है. दोनों के घर बेटी ने जन्म 10 जून को लिया, जिसकी जानकारी उन्होंने खुद सोशल मीडिया के जरिए दी. साथ ही बेटी का नाम मिराया रखने के पीछे वजह बताई है.\nईशा देओल ने बताई बेटी का नाम मिराया रखने के पीछे ये बड़ी वजह\nबॉलीवुड डेस्क, मुंबई. Esha Deol Reveals Daughter Miraya Name Reason: ईशा देओल और उनके पति भरत तख्तानी के घर 10 जून को बेटी को जन्म हुआ. जिसके बाद से पूरा परिवार बेहद खुश है और दूसरे बच्चे के जन्म को लेकर उत्साहित है. बेटी के जन्म के बाद बॉलीवुड एक्टर धर्मेंद्र और हेमा मालिनी को अस्पताल में देखा गया.\nएक्ट्रेस ईशा देओल ने एक वेबसाइट से बात करते हुए कहा कि भरत तख्तानी और मैं बेहद खुश हूं. परिवार में एक और लड़की का होना बेहद अच्छा है. भरत काफी खुशकिस्मत हैं जो तीन खूबसूरत महिलाओं से घिरा होगा. मिराया और राध्या एक-दूसरे के पूरक होंगे. उनके पति, भारत तख्तानी ने कहा कि मैं बहुत खुश हूं. मिराया ईशा की तरह दिखती है, और राध्या मेरी तरह दिखती है. इसलिए, मुझे खुशी है कि हमारे पास ऐसे बच्चे हैं जो हमारे समान हैं.\nअपनी दूसरी बेटी मिराया के नाम रखने के पीछे के बारे में बात करते हुए, उन्होंने एक वेबसाइट से कहा कि, “जब भगवान कृष्ण राधा की पूजा करते हैं, तो उसे राध्या कहा जाता है, जबकि मिराया का अर्थ भगवान कृष्ण का भक्त है.\nदोनों बेटियों में यह बात कॉमन है और मुझे राध्या और मिराया एक साथ नाम बुलाने बेहद अच्छा लग रहा है. ईशा ने बताया कि घर में हर कोई परिवार में नए सदस्य के आगमन का जश्न मनाने में बिजी है.\nईशा देओल ने अपने इंस्टाग्राम अकाउंट पर अपनी बेटी के जन्म से जुड़ी एक प्यारी से फोटो पोस्ट की. जिसके कैप्शन में उन्होंने लिखा कि बेबी गर्ल मिराया तख्तानी ने 10 जून, 2019 को जन्म लिया. ईश्वर का धन्यवाद.\nBharat Actor Salman Khan Thanks MS Dhoni And Team India Players: लंदन में महेंद्र सिंह धोनी, हार्दिक पांड्या सहित टीम इंडिया के प्लेयर्स ने देखी फिल्म भारत, सलमान खान ने कहा शुक्रिया


Jogi Express: Jogi Express hindi news रक्षा मंत्री राजनाथ सिंह ने कहा कोरोना से निपटने रक्षा मंत्रालय तैयार – Jogi Express\nरक्षा मंत्री राजनाथ सिंह ने कहा कोरोना से निपटने रक्षा मंत्रालय तैयार\nLast Updated on March 27, 2020 at 6:51 am\nनई दिल्ली : रक्षा मंत्री श्री राजनाथ सिंह ने कोविड – 19 की स्थिति से निपटने के लिए रक्षा मंत्रालय की कार्य – योजना के बारे में मंत्रालय के वरिष्ठ अधिकारियों के साथ आज यहां एक समीक्षा बैठक की। बैठक के दौरान,रक्षा मंत्री ने कोविड – 19 के संक्रमण से प्रभावित देशों में फंसे भारतीय नागरिकों के साथ – साथ विदेशी लोगों को बाहर निकाल लाने और विभिन्न क्वारंटाइन सुविधाकेन्द्रों पर उनकी समुचित देखभाल सुनिश्चित करने में सक्रिय भूमिका निभाने के लिए सुरक्षा बलों एवं रक्षा मंत्रालय के विभिन्न विभागों की सराहना की। उन्होंने सशस्त्र बलों और अन्य विभागों से आग्रह किया कि वे अपनी तैयारियों को लेकर पूरी तरह मुस्तैद रहें और नागरिक प्रशासनको विभिन्न स्तरों पर सभी आवश्यक सहायता प्रदान करें।\nबैठक में, अधिकारियों ने श्री राजनाथ सिंह को अब तक उठायेगये विभिन्न उपायों और सहायता के कदमों के बारे में जानकारी दी। भारतीय वायु सेना के विमानों ने कई उड़ानें भरी हैं और चीन, जापान एवं ईरान केसंक्रमण प्रभावित इलाकों से भारतीय नागरिकों को निकाल लिया है।\nसशस्त्र बलों के विभिन्न क्वारंटाइन सुविधाकेन्द्रों ने अब तक निकाल लाये गये 1,462 लोगों की देखभाल की है और 389 लोगों को छुट्टी दे दी है। फिलहाल, कुल 1,073 व्यक्तियों को मानेसर, हिंडन, जैसलमेर, जोधपुर और मुंबई के क्वारंटाइन सुविधाकेन्द्रों पर देखभाल की जा रही है। कुल 950 बिस्तरों की क्षमता के साथ अतिरिक्त क्वारंटाइन सुविधा केंद्र स्टैंडबाय पर हैं।\nरक्षा अनुसंधान एवं विकास संगठन (डीआरडीओ) की प्रयोगशालाओं ने 20,000 लीटर सैनेटाइज़र का उत्पादन किया है और दिल्ली पुलिस समेत विभिन्न संगठनों को इसकी आपूर्ति की है। दिल्ली पुलिस को 10,000 लीटर सैनेटाइज़र की आपूर्ति की गयी है। डीआरडीओ ने दिल्ली पुलिस के पुलिसकर्मियों को 10,000 मास्क की आपूर्ति भी की है। यह संगठन बॉडी सूट जैसे व्यक्तिगत सुरक्षा उपकरण और वेंटिलेटर के उत्पादन के लिए कुछ निजी कंपनियों के साथ तालमेल कर रहा है।\nआयुध कारखाना बोर्ड ने भी सैनेटाइज़र, मास्क और बॉडी सूट के उत्पादन में वृद्धि की है। भारत इलेक्ट्रॉनिक्स लिमिटेड भी वेंटिलेटर के उत्पादन में लगी हुई है।\nमालदीव में तैनात सेना की मेडिकल टीमें अपने मिशन को पूरा कर लौट चुकी हैं। सेना की मेडिकल टीमें और नौसेना के दो जहाज पड़ोस के मित्र देशों को आवश्यक सहायता प्रदान करने के लिए स्टैंडबाय पर हैं।\nइस बैठक में चीफ ऑफ डिफेंस स्टाफ जनरल बिपिन रावत, रक्षा सचिव डॉ. अजय कुमार, नौ सेनाध्यक्ष एडमिरल करमबीर सिंह, वायु सेनाध्यक्ष एयर चीफ मार्शल आरकेएस भदौरिया, थल सेनाध्यक्ष जनरल एमएम नरवाने, सचिव (रक्षा उत्पादन) श्री राज कुमार, सचिव (भूतपूर्व सैनिक कल्याण) श्रीमती संजीवनी कुट्टी और रक्षा अनुसंधान एवं विकास विभाग के सचिव एवं डीआरडीओ के अध्यक्ष डॉ. जी सतीश रेड्डी शामिल हुए।\nPrevious धर्मेन्‍द्र प्रधान ने कहा राहत पैकेज जिम्‍मेदार शासन प्रणाली की दिशा में एक कदम\nNext प्रधानमंत्री नरेन्‍द्र मोदी जी-20 सम्‍मेलन को वीडियो कॉन्‍फ्रेंस के जरिए संबोधित करेंगे


BSNL का नया प्लान 399 में यूजर्स को रोजाना मिलेंगे 100 SMS news in hindi\nBSNL का नया प्लान 399 में यूजर्स को रोजाना मिलेंगे 100 SMS\nप्रेषित समय :13:35:02 PM / Tue, Aug 7th, 2018\nBSNL ने अपने प्लान को बदलते हुए अपने सब्सक्राइबर्स को रोजाना 100 एसएमएस की सुविधा देने का मन बना लिया है. फिलहाल ये प्लान 399 रुपए के पोस्टपेड प्लान यूजर्स के लिए ही उपलब्ध होगा. माना जा रहा है कि इस नए प्लान से एयरटेल, वोडाफोन और आइडिया के भी टक्कर मिलेगी.\nबीएसएनएल के ये पोस्टपेड प्लान सिर्फ चेन्नई और तमिलनाडु वाले सर्कल में ही उपलब्ध है. बता दें कि इससे पहले इस प्लान में ऐसी कोई सुविधा नहीं थी. बता दें कि BSNL पोस्टपेड प्लान की शुरूआत 99 रुपए से लेकर 1,525 रुपए तक होती है. जिसमें 99 रुपए में 500 एमबी डाटा मिलता एक महीने के लिए मिलता है वहीं 1525 रुपए में अनलिमिटेड डाटा बिना किसी एफयूपी यूजर्स को दिया जाता है.


उन लड़कों को पता नहीं था कि स्कर्ट के नीचे क्या होता है, इसलिए लड़की की स्कर्ट खींच दी और भाग गए\n> उन लड़कों को पता नहीं था कि स्कर्ट के नीचे क्या होता है, इसलिए लड़की की स्कर्ट खींच दी और भाग गए\nये घटना मध्यप्रदेश के इंदौर की है.\nApril 23, 2018, 18:12 IST\n| 18 shares | 1583 views\nरविवार के सुबह मध्यप्रदेश के इंदौर शहर में एक शर्मनाक घटना हुई. सरेआम दो बाइकसवार लड़कों ने एक स्कूटीसवार लड़की की स्कर्ट खींचने की कोशिश की. इस अचानक हमले से लड़की का संतुलन बिगड़ गया और उसका एक्सिडेंट हो गया.\nकथित तौर पर दो लड़कों ने स्कूटी चला रही लड़की की स्कर्ट खींचते हुए कहा, 'दिखाओ इसके नीचे क्या है?'. पीड़ित लड़की ने ट्विटर पर अपने चोटिल पैर की तस्वीर के साथ पूरी घटना का विवरण पोस्ट किया है. उसने अपनी पोस्ट में लिखा, 'ये शहर की व्यस्तम सड़क पर हुआ और किसी ने उन्हें रोकने की कोशिश नहीं की. वो भाग गए. मैं उनका नंबर भी नहीं देख सकी. मैंने कभी ख़ुद को इतना बेबस महसूस नहीं किया. मैं उस किस्म की लड़कियों में से नहीं, जो हाथ पर हाथ धरे बैठी रह जाती हैं. वो शैतान भाग गए और मैं कुछ नहीं कर सकी. मेरे दोस्त मुझे नज़दीकी कैफ़े ले गए, मैंने सबकुछ भुला देने की कोशिश की. इसलिए नहीं क्योंकि मैं कमज़ोर हूं बल्कि उन तीस मिनट को जिसमें मैं उस घटना के लिए तैयार नहीं थी. मैं सुन्न पड़ गई थी. मैं अवाक रह गई थी.'\nपीड़ित लड़की ने ये भी सवाल किया, ' कल्पना कीजिए, अगर मैं एक व्यस्त सड़क पर नहीं होती. अगर मैं सड़क पर अकेली होती. क्या वो लड़के सिर्फ़ मेरी स्कर्ट खींच कर छोड़ देते?'\nलड़की ने आगे बताया कि घटना के बाद वो उस इलाके में दोबारा से सीसीटीवी वीडियो की तलाश में गई. लेकिन उस पूरे इलाके में एक भी सीसीटीवी कैमरा मौजूद नहीं था और वो कल(मंगलवार) को पुलिस में कंप्लेंट दर्ज कराने वाली है.\nऐसी घटनाओं को देख कर इतना साफ़ है कि हमारे देश में लोगों का 'कपड़ों' को लेकर बेसिक ज्ञान बेहद कम है और शायद ही वो दिन आये जब वो कपड़ों की वजह से किसी को जज करना बंद कर दें. तब तक उनके लिए स्कर्ट पहनने वाली एक लड़की Slut ही रहेगी.


अंतरराष्ट्रीय मीडिया ने सीधे मोदी पर उंगली तान दी है! | No. 1 Indian Media News Portal\nदेश मटियामेट हो जाए, लेकिन मोदी की प्राथमिकता में इमेज मेकओवर हमेशा पहले नंबर पर रहेगा. चौतरफ़ा त्राहिमाम के बीच भारतीय मीडिया इस आदमी से सवाल पूछने से भले ही अब भी पहरेज बरतता हो, लेकिन बीते कुछ दिनों से अंतरराष्ट्रीय मीडिया में मोदी की काफी किरकिरी हुई है. सबने सीधे मोदी पर उंगली तान दी.\nमोदी को इसकी आदत नहीं है. भारत के भीतर वे ख़ुद को सवालों से ऊपर समझते हैं. उनके समर्थकों ने उन्हें ईश्वर का दर्जा दे रखा है. मोदी खींसे निपोरकर भीषण आपदा में भी हंसते रहते हैं. भारतीय मीडिया उनकी वंदना में जुटा रहता है.\nअंतरराष्ट्रीय मीडिया पर ये दबाव नहीं है. अभी तीन दिन पहले विदेश मंत्रालय ने द ऑस्ट्रेलियन अख़बार के प्रधान संपादक को चिट्ठी भेज दी. सिर्फ़ इसलिए क्योंकि अख़बार ने मोदी पर अक्षमता और सनकपन भरे फ़ैसले लेने के आरोप लगाए. कल, विदेश मंत्री जयशंकर ने दुनिया भर के भारतीय राजदूतों और उच्चायुक्तों से कहा है कि अंतरराष्ट्रीय मीडिया जो छाप रहा है, उसके काउंटर में वे मोदी का छवि निर्माण करें.\nकितना तेज़ रेस्पॉन्स है! कितनी छटपटाहट है छवि दुरुस्त करने की! लोग जब मर रहे थे, तब देश का गृह मंत्री ऑक्सीजन की कमी को हवाई बताता रहा था. मोदी दाढ़ी बढ़ाकर चुनावी भाषण दे रहे थे. हरिद्वार में लाखों लोगों की भीड़ जुटाने का तमाशा चल रहा था. फ़रवरी में पिछले साल बने अस्थाई अस्पतालों को मोदी सरकार ने उखड़वा दिया था.\nजानकार लगातार चेतावनी दे रहे थे कि दूसरी लहर आएगी. लेकिन ये आदमी बंगाल में चुनावी लहर तलाश रहा था. भारतीय मीडिया अब भी नतमस्तक है. सीधे नाम लेने की हिम्मत नहीं है. मोदी के बदले ‘सिस्टम’ का नाम लिया जा रहा है. सिस्टम ठीक करने का काम क्या हॉकी टीम के खिलाड़ियों का है?\nदैनिक भास्कर ने एक दिन ख़बर छापी कि देश में मौत का आंकड़ा सरकारी आंकड़े से पांच गुना ज़्यादा है. ख़बर ख़ूब वायरल हुई. लेकिन भास्कर को ये बात कहने के लिए न्यूयॉर्क टाइम्स का सहारा लेना पड़ा. सीधे कहने की हिम्मत नहीं हुई. सारे पत्रकार जानते हैं कि मौत की दर क्या है और दिखाया-छापा क्या जा रहा है.\nयूपी में भाजपा के विधायक की मौत हो गई. ट्विटर पर मोदी जिन ट्रोल्स को फॉलो करते हैं, उनमें से कई गुज़र गए. इन ट्रोल्स को मोदी में मसीहा दिखता था. वे दिन-रात मोदी के लिए मुसलमानों के ख़िलाफ़ ज़हर उगलते रहते थे. इनमें से कई ट्रोल्स को कोविड हुआ तो ट्विटर पर मदद मांगते रहे, लेकिन जवाब नहीं मिला.\nसरकार हर दूसरे दिन कह देती है कि हालात क़ाबू में है. सक्रिय ट्रोल्स उसे वायरल करने में जुट जाते हैं. एक बुज़ुर्ग की मौत की झूठी कहानी गढ़कर देश भर में घुमाते रहते हैं, ताकि किसी की लाश पर संघ की झूठी छवि बनाई जा सके. प्रधानमंत्री की दाढ़ी में मौजूद तिनकों को छुपाया जा सके.\nवाशिंगटन पोस्ट का यह लेख पढ़कर बतौर भारतीय मैं स्वयं को शर्म से गड़ा हुआ महसूस कर रहा हूँ. इस लेख का शीर्षक है-\nमहामारी में मोदी की प्राथमिकता क्या थी: अपनी इमेज को सुरक्षित रखें या भारत की रक्षा करें। मोदी ने अपनी इमेज को चुना.\nयह लेख सुमित गांगुली ने लिखा है जो इंडियाना यूनिवर्सिटी में पोलिटिकल साइंस के प्रोफेसर हैं और जानेमाने लेखक है\nइस लेख के कुछ हिस्सों का गूगल से अनुवाद कर थोड़ा एडिट करने का प्रयास किया है, वैसे यह भारत के मुख्य मीडिया की जिम्मेदारी थी कि इस लेख का ढ़ंग सर अनुवाद करता …ओर छापता…. लेकिन !….बहरहाल पढिए वाशिंगटन पोस्ट की क्या राय है मोदी जी के बारे में……..\n‘भारत के कोरोना वायरस से उपजे संकट को देखना आश्चर्यजनक है। उत्तरी भारत में, सार्वजनिक पार्कों में शवों का अंतिम संस्कार किया जा रहा है क्योंकि श्मशान अपनी क्षमता से अधिक हो गए हैं। लोग घरों के पिछवाड़े में रिश्तेदारों को दफना रहे हैं जला रहे हैं’\n‘दुनिया में टीकों के सबसे बड़े उत्पादक होने के बावजूद, भारत ने अपने 1.3 बिलियन लोगों में से2प्रतिशत से कम का टीकाकरण किया है। ……एंटीवायरल दवा रेमेडिसविर की कमी है कहाँ से मिल पाएगी इसलिए लोग सोशल मीडिया पर दोस्तों और रिश्तेदारों से भीख मांग रहे हैं। परिवार के सदस्य मरीज के लिए बेड मिल जाने की उम्मीद में एक-दूसरे को कई अस्पतालों में भटक रहे हैं\n‘भारत ने जनवरी तक कोरोना की प्रारंभिक लहर को नियंत्रित कर लिया था। तब, प्रधान मंत्री नरेंद्र मोदी की सरकार ने असावधानी बरतते हुए, आश्चर्यजनक रूप से लापरवाह फैसलों की एक श्रृंखला में, दूसरी लहर को आमंत्रित किया जो अब देश को कुचल रही है।’\n‘मोदी की घिनौनी निर्णय लेने की शैली वर्षों से महामारी को जन्म देती है। उनकी सरकार ने पहले कार्यकाल मे भारत की 80 प्रतिशत से अधिक मुद्रा के विमुद्रीकरण और एक बहु-आवश्यक गुड्स ओर सर्विस टैक्स GST का समान रूप से लेकिन गलत तरीके से रोलआउट किया’\n‘अब जब पब्लिक पार्क अस्थायी श्मशान बन रहे हैं, मरीज अस्पतालों के बाहर फुटपाथों पर लेटे हुए हैं और एंबुलेंस (उपलब्ध होने पर) में ऑक्सीजन की कमी है, लेकिन तब भी मोदी के सहयोगियों ने अधिक कठोर, यद्यपि परिचित, रणनीति का सहारा लिया है। उनका तर्क है कि सरकार के आलोचक राष्ट्रव्यापी कलह बोना चाहते हैं दिल्ली में बैठी सरकार अब फेसबुक और इंस्टाग्राम जैसे सोशल मीडिया आउटलेट्स पर दबाव डाल रही है कि उनकी आलोचना करने वालों के मुँह बन्द करवाए जाए’\nइस लेख को एक बार अवश्य पढिए… आपको भी एक शर्मिंदगी का अहसास होगा. अंधभक्तो को न पढ़ने की सलाह दी जाती है. वो तो पहले से ही बेशर्म हैं.


नई दिल्ली11 मिनट पहलेलेखक: अर्पित सोनी\n40 हजार से कम बजट में इसके हीरो इलेक्ट्रिक फ्लैश लेड-एसिड (LA) बैटरी मॉडल मिलेगा, जिसकी ऑन-रोड कीमत 39990 रुपए है। हालांकि लिथियम आयन (LI) बैटरी मॉडल खरीदने के लिए 52990 रुपए खर्च करने पड़ेंगे। LA मॉडल को चार्ज होने में Eight से 10 घंटे का समय लगता है, जिसके बाद यह 50 किमी. तक चलती है। कंपनी की तरफ से3साल की स्टैंडर्ड वारंटी दी जा रही है। इसमें 25Kmph की टॉप स्पीड मिलती है।\nएम्पीयर V48 के स्टैंडर्ड मॉडल में 55 से 60 किमी प्रति चार्ज की रेंज मिल जाती है जबकि इसके लिथियम आयन बैटरी में 55 से 60 किमी प्रति चार्ज की रेंज मिल जाती है। लिथियम आयन बैटरी की बात करें तो इसे फुल चार्ज होने में Five से6घंटे का समय लगता है जबकि लेड एसिड वैरिएंट को चार्ज होने में Eight से 10 घंटे का समय लगता है। कंपनी इस पर दो साल तक की स्टैंडर्ड वारंटी दे रही है। इसमें भी 25Kmph तक की टॉप स्पीड मिलती है।\nप्लाटिनो एंजल इलेक्ट्रिक स्कूटर भी 40 हजार रुपए के बजट में एक अच्छा ऑप्शन हो सकता है। इसमें 60 किमी. की रेंज मिलती है। स्कूटर में 250 वॉट की मोटर लगी है, जिससे 25 किमी प्रति घंटा की टॉप स्पीड मिलती है। इसकी बैटरी को फुल चार्ज होने में लगभग6से Eight घंटे का समय लगता है।\n40 हजार के बजट में प्लाटिनो का सनशाइन इलेक्ट्रिक स्कूटर भी उपलब्ध है। हालांकि इसमें भी एंजल की तरह ही 60 किमी प्रति चार्ज की रेंज मिलती है। इसमें भी 250 वॉट की मोटर लगी है, जिसकी मदद से इसमें 25 किमी प्रति घंटा की रफ्तार मिलती है। इसमें 48 वोल्ट चार्जर मिलती है, जिसकी मदद से इसे फुल चार्ज होने में6से Eight घंटे का समय लगता है।\nप्लाटिनो प्रिसेंस में ड्रम ब्रेक अलॉय व्हील्स मिल जाते हैं। प्लाटिनो के अन्य मॉडल की तरह इसमें भी 250 वॉट की मोटर लगी है। इसमें 25 किमी प्रति घंटा की टॉप स्पीड मिलती है। 48 वोल्ट चार्जर से बैटरी को फुल चार्ज होने में6से Eight घंटे का समय लगता है।\nलुक्स के अलावा स्पाइकर में मोटर, रेंज और टॉप स्पीड प्लाटिनो के अन्य मॉडल की तरह ही है। अंतर बस इतना है कि इसमें डी-डिस्क ड्रम ब्रेक मिलते हैं, शायद इसी वजह से बाइक थोड़ी महंगी हो गई है। इसमें 250 वॉट BLDC मोटर लगी है। स्कूटर की टॉप स्पीड 25 किमी. प्रति घंटा है, इसलिए इसमें लाइसेंस और रजिस्ट्रेशन की जरूरत नहीं पड़ती। बैटरी को फुल चार्ज होने में6से Eight घंटे का समय लगता है।\nओकिनावा ब्रांड भारतीय बाजार में काफी पॉपुलर है। इसमें VRLA बैटरी मिलेगी, जिसे फुल चार्ज होने में Four से6घंटे का समय लगता है। इसमें 25 किमी प्रति घंटे तक की टॉप स्पीड मिलेगी।\nउजस का यह स्कूटर भी 40 हजार के बजट में खरीदा जा सकता है। इसमें लेड एसिड बैटरी लगी है इसलिए यह भी लो स्पीड व्हीकल है। इसमें 250 वॉट मोटर है। बैटरी को चार्ज होने में6से7घंटे का समय लगता है। इसमें Eight लीटर की स्टोरेज कैपेसिटी बी मिल जाती है। खास बात यह है कि इसमें क्रूज कंट्रोल, रिवर्स गियर जैसे फीचर मिल जाते हैं।


क्रिकेट के मैदान पर अब अंपायर नहीं ये लेंगे नो बॉल का फैसला.... |\nHome Headlines क्रिकेट के मैदान पर अब अंपायर नहीं ये लेंगे नो बॉल का...\nक्रिकेट के मैदान पर अब अंपायर नहीं ये लेंगे नो बॉल का फैसला….\nक्रिकेट नियम में बड़ा बदलाव ! अब पिच के अंपायर नहीं थर्ड अंपायर लेंगे ये बड़ा फैसला\nक्रिकेट दुनियां भर में देखे जाने वाला एक बड़ा खेल है। खेल के मैदान पर अक्सर अंपायरों से गलती होती रहती है, जिसका खामियाजा कभी बल्लेबाजी या कभी गेंदबाजी करने वाली टीम को भुगतना पड़ता है।\nक्रिकेट के खेल में कई बार ऐसा होता है कि अंपायर गेंदबाजों के पांव की नो बॉल नहीं पकड़ पाते और इस एक गलती की वजह से मैच का नतीजा पूरी तरह बदल जाता है। ऐसे में आईसीसी ने इस गलती पर लगाम लगाने की तैयारी कर ली है।\nदरअसल आईसीसी ने टीवी अंपायरों को पांव की नो बॉल पर फैसला लेने का अधिकार देने का निर्णय लिया है। हालांकि इसे अभी वनडे और टी20 क्रिकेट में ट्रायल के तौर पर लागू किया जाएगा। आईसीसी के जनरल मैनेजर जोफ एलरडाइस ने बताया, ‘तीसरे अंपायर को आगे का पांव पड़ने के कुछ सेकेंड के बाद फुटेज दी जाएगी. वह मैदानी अंपायर को बताएगा कि नो बॉल की गई है. इसलिए गेंद को तब तक मान्य माना जाएगा जब तक अंपायर कोई अन्य फैसला नहीं लेता.’\nइससे पहले भी आईसीसी ने इस नियम को इंग्लैंड और पाकिस्तान के बीच 2016 में हुई वनडे सीरीज में इसका ट्रायल किया गया था। इस ट्रायल के दौरान थर्ड अंपायर को फुटेज देने के लिए एक हॉकआई ऑपरेटर का उपयोग किया गया था इस तकनीक को नो बॉल टेक्नोलॉजी भी कहा जाता है।\nPrevious articleइस टीम ने लिया बड़ा फैसला, हेड कोच समेत पूरे सपोर्ट स्टाफ की कर दी छुट्टी\nNext articleकश्मीर में आम लोगों के बीच हैं अजीत डोभाल, घाटी में शांति बरकरार


Lailakh Mamalkha Railway Station News - Railway Enquiry\nTue Sep 21 00:53:45 IST\nDec 14 2020 (22:31) लैलख स्टेशन के पास जमकर गोलीबारी, गुजर रही थी वनांचल एक्सप्रेस, इस तरह यात्रियों ने बचाई जान (m.jagran.com)\nNews Entry# 428492 Blog Entry# 4812919\nDec 14 2020 (22:32)\nStation Tag: Lailakh Mamalkha/LMM added by Anupam Enosh Sarkar/401739\nStations: Lailakh Mamalkha/LMM\nभागलपुर, जेएनएन। मछली विवाद में वर्चस्व को लेकर सोमवार की देर शाम 7.20 के पास लैलख रेलवे स्टेशन पास करीब 40 से 50 राउंड गोलीबारी की सूचना है। जिस वक्त बदमाश दनादन गोलियां चला रहे थे, ठीक उसी वक्त लैलख स्टेशन से भागलपुर से रांची जा रही वनांचल एक्सप्रेस स्पेशल भी गुजर रही थी। रेलवे लाइन के पास में चली गोलियां की आवाज सुनकर यात्रियों ने कोच के खिड़कियां और दरवाजे बंद करने लगे। हालांकि, इस घटना में कोई हताहत नहीं हुआ।सबौर पुलिस पहुंचने से पहले सभी बदमाश गोली चलाते फरार हो गए।\nस्टेशन के पास पोखर के पास शाम में मछली मारने को लेकर बदमाश चंदन यादव उर्फ टाइगर अपने समर्थकों के साथ पहुंचा, कुछ लोगों के पास हथियार भी थे। इस बीच मछली पर कब्जा जमाने को लेकर स्थानीय लोगों के बीच विवाद शुरू हो गया। विवाद बढऩे के बाद चंदन के समर्थकों ने गोलियां चलानी शुरू कर दी। गोलीबारी लैलख स्टेशन के डाउन लाइन के पास हुई। इस बीच भागलपुर से रांची जा रही वनांचल एक्सप्रेस स्पेशल भी थ्रू सिग्नल से पार कर रही थी। ट्रेन का ठहराव भागलपुर से सीधा घोघा स्टेशन होने के कारण ट्रेन 90 किमी प्रतिघंटे की रफ्तार से क्रॉस कर रही थी। ट्रेन के जनरल कोच में सफर रहे यात्रियों ने बताया कि ट्रेन रफ्तार में थी, लैलख स्टेशन के पास तेज आवाज सुनाई दी, इसके बाद कोच के दरवाजे और खिडि़कयों को बंद कर दिए। स्थानीय लोगों ने बताया कि 40 से 50 राउंड के करीब गोलियां चली है।\nरविवार को जाल लगाने को लेकर हुआ था विवाद\nलैलख के स्थानीय लोगों ने बताया कि रेलवे लाइन के पास स्थित पोखर में मछली मारने के लिए रविवार को जाल लगाया था। इसको लेकर चंदन यादव उर्फ टाइगर समर्थकों के साथ पहुंचकर मारपीट की थी और धमकी दी थी। इस बीच सोमवार की शाम चंदन समर्थकों के साथ पहुंचा और गोलीबारी की।\n-मछली मारने और वर्चस्व को लेकर बदमाश चंदन यादव उर्फ टाइगर के समर्थकों ने तीन से चार राउंड फायङ्क्षरग की। मामले की जांच चल रही है। दोषियों को बख्शा नहीं जाएगा।\n-सुनील कुमार झा, थाना प्रभारी, लैलख।\nSep 28 2020 (16:16) घोघा-लैलख के बीच असामाजिक तत्वों ने मालगाड़ी को बनाया निशाना, बाल-बाल बचे लोको पायलट (m.jagran.com)\nNews Entry# 419759 Blog Entry# 4727554\nSep 28 2020 (16:16)\nStations: Bhagalpur Junction/BGP Sabaur/SBO Lailakh Mamalkha/LMM\nPosted by: AmishKumar^~ 3735 news posts\nजंक्‍शन पर नहीं मानें पैसेंजर, सभी ने लांघी लक्ष्मण रेखा,\nJul 26 2020 (15:29) भागलपुर-साहिबगंज रेल सेक्शन : 10 दिनों की बारिश में धराशायी हो गया नवनिर्मित प्लेटफॉर्म, उठे कई सवाल (m.jagran.com)\nNews Entry# 414979 Blog Entry# 4675927\nJul 26 2020 (15:29)\nभागलपुर, जेएनएन। Bhagalpur Sahibganj Rail Section : भागलपुर-साहिबगंज रेल सेक्शन स्थित लैलख स्टेशन का नव निर्मित तीन नंबर प्लेटफॉर्म एक बरसात भी नहीं झेल सका। दस दिनों की बारिश में धराशायी हो गया। बारिश के दवाब बे कारण प्लेटफॉर्म में बीच से दरार आ गया। प्लेटफॉर्म की मिट्टी ढहकर गिर रहा है। ऐसे में निर्माण की गुणवत्ता पर बड़ा सवाल है। कहीं निर्माण में मानकों की अनदेखी तो नहीं की गई? जिस मानक पर प्लेटफॉर्म बनना था उसका पालन हुआ या नहीं? कई ऐसे सवाल हैं जो निर्माण कार्य को कटघरे में खड़ा कर रहा है। दरअसल, वर्ष 2019 में लैलख स्टेशन पर स्टेशन भवन, दो नए प्लेटफॉर्म, फुट ओवर ब्रिज का निर्माण हुआ था। इसके निर्माण में करीब चार करोड़ रुपये खर्च किए गए थे। भवन और दो नए प्लेटफॉर्म बनने से स्टेशन का रंगत बदल गया था। स्टेशन को बेहतर लुक दिया गया था। लेकिन, सभी सुंदरता पर दस...\nदिनों की बारिश ने पानी फेर दिया। तीन नंबर प्लेटफॉर्म टूट गया।\nकहां और किस स्तर से हुई गड़बड़ी\nप्लेटफॉर्म के निर्माण में कहां और किस स्तर से गड़बड़ी हुई। रेलवे अपने स्तर से पूरी जानकारियां ले रही है। साल भर के अंदर नए प्लेटफॉर्म का टूट जाना बड़ी बात है। राज्य सरकार के कार्य में गुणवत्ता का ध्यान नहीं रखने का मामला तो सुनने को मिलता है। लेकिन, रेलवे के कार्यों में इस तरह के मामले कम ही आते हैं। एडीआरएम एसके भगत ने प्लेटफॉर्म धंसने को लेकर खुद लैलख पहुंचे और संबंधित से जांच की। प्लेटफॉर्म के बांयी तरफ बोल्डर डालने को कहा है।\nबाढ़ प्रभावित है स्टेशन\nलैलख स्टेशन बाढ़ प्रभावित स्टेशनों की सूची में आता है। गंगा में जलस्तर में बढऩे के कारण सबौर, लैलख और एकचारी स्टेशन का रेलवे ट्रैक पर बाढ़ का खतरा बना रहता है। पिछले साल भी लैलख स्टेशन के पास डाउन लाइन ट्रैक के नीचे मिट्टी धंसान हुई थी। रेलवे का कहना है कि यहां की मिट्टी काफी चिकनी होती है, इस कारण मिट़्टी धंसने की संभावना बाढ़ के समय ज्यादा रहती है। हालांकि अभी बाढ़ को देखते हुए रेलवे की ओर से पेट्रोलिंग टीम और मोबाइल टीम को तैनात कर दिया गया है।


वर्तमान में जीने वाले,ये वही लोग हैं जो वर्तमान में पिज़्जा, बर्गर, बियर, दारू, और4बज गए लेकिन पार्टी अभी बाकी है और अन्य junk food खाकर2मिनट के जीभ के स्वाद के लिए अपने भविष्य के आधा जीवन Hospitals और doctors के पैरों में नाक रगड़ कर बर्बाद करते हैं और फिर System को दोष देते हैं ।\nपता नहीं क्यों आप सब आने वाले ख़तरे को नहीं देख पा रहे हैं !!\nक्या अपना कारोबार समेट लेंगे ?नहीं ! बिल्कुल नहीं !\nCold drinks , Packed juices , और तरह तरह के ऊल जुलूल चीजों को लेकर जिस तरह इन्होंने आपके दिमाग को भरा है ताकि आप बीमार होकर इनके पास आये और customer बने रहें।\nये एक Cycle है । प्रत्येक इंडस्ट्री एक दूसरे से एक chain से जुड़ी है ।\nआज सभी जानते हैं , सरकार भी जानती है कि ciggarette , तम्बाकू , दारू cancer और तमाम तरह के शारीरिक और मानसिक रोग करता है लेकिन किसी सरकार की हिम्मत नहीं कि इन industries को बंद कर दे ।\nहमारे brain को condition किया जाता है कि गुटखा-तम्बाखू, पान -मसाला , दारू पीना , cigarette पीना एक शान की तरह दिखाया और परोसा जाता है।\nअभी तो hospital जाकर सबको किसी भी दिक्कत में Glucose चढ़ा दिया जाता है न , अब देखिएगा , हर एक patient को अब Oxygen वाले बेड पर लाकर oxygen लगाया जाएगा ।\nहमको राहत देने के लिए 500 बेड सरकार ने बढ़ा दीये पर ये आपको ही हर बार इस पर लेटाएँगे । ये क्यों अपना बेड खाली रखें ? क्या free में आता है Hospital का bed ?\nक्या बिना खर्चे और रख रखाव के होगा ये bed ?\nहम ऐसे समाज मे हैं जँहा हमको दवाईयों का ग़ुलाम बना दिया गया है, pizza , burger , cold drinks , Refined Oil और packed edibles खाने से फुर्सत कहाँ !हमे इनको शीघ्र ही छोड़ना होगा।\nआपके भोजन श्रृंखला तक को दूषित कर दिया गया , विषाक्त कर दिया गया ताकि medical industries , pharma industries और इनसे सम्बंधित उद्योग चलते रहे ।\nअगर आप Hospital की जगह यह कहते कि मैं ऐसी सरकार चुनूँगा जो Hospitals को बढ़ावा न देकर लोगों को स्वास्थ्य के प्रति जागरूक कर , भोजन शैली के प्रति जागरूक कर , रोगों से दूर रखकर Hospitals का ख़ात्मा करे , तो बात कुछ और होती ।\nज्यादा नहीं आपको यह3से 10 वर्षों के अंदर दिखाई पड़ने लगेगा जब घर घर Ventillator और Oxygen Mask लगेगा जैसे आज प्रत्येज मरीज को Doctor Glucose की बोतल लटका देते हैं।\nमेरी बात मानिये !! Hospitals की demand करने की बजाय आप अपने स्वास्थ्य को अच्छा रखने का प्रयास करें ताकि\nHospital जाने की नौबत ही ना आये ?\nक्यों न हम सरकार से यह मांग करें कि प्राकृतिक चिकित्सालय या भोजन नियम संयम इत्यादि को लेकर को संस्थान खोला जाय और जन जन को स्वास्थ्य के प्रति जागरूक किया जाय ?\nक्यों हम जड़ को नहीं पकड़ रहें हैं ?\nक्यों हम आग में घी डालने का काम कर रहे हैं ?क्यों हम आग को घी डालकर बुझाना चाह रहे हैं ?\nऐसे क्यों से बने या जन्मे प्रशनो का उत्तर शीघ्र ढूंढे तथा उस पर अमल करें।\nCategories Corona, Health, Social Media, U ALL US Tags corona, corona medicine, covid-19, hospital, life, Liver Cirrhosis, vaccination, vaccine, करोना, वैक्सीनशन वैक्सीन Post navigation


टैग:#WorldxsOldestPerson, #Japan, #NabiTajima, #GuinnessWorldRecords\nजापान के उत्तरी प्रांत होक्काइडो के निवासी 112 साल के मसाजो नोनका को विश्व के सबसे बुजुर्ग जीवित पुरुष की मान्यता दी गई थी.\nटोक्यो : दुनिया की सबसे बुजुर्ग इंसान का दक्षिणी जापान में निधन हो गया. उनकी आयु 117 वर्ष थी. किकाई के एक अधिकारी ने बताया कि नबी ताजीमा का शनिवार रात करीब आठ बजे से पहले एक अस्पताल में निधन हो गया. वह जनवरी से वहां भर्ती थीं. नबी का जन्म चार अगस्त 1900 में हुआ था. उनके कथित तौर पर (ग्रेट ग्रेट ग्रेट ग्रैंड चिल्ड्रन सहित) 160 से अधिक वंशज थे. उनका शहर किकाई जापान के चार मुख्य द्वीपों के दक्षिणी भाग क्यूशू पर कागोशिमा प्रांत में स्थित है. करीब सात माह पहले, वायलेट ब्राउन का जमैका में निधन होने बाद उन्हें दुनिया की सबसे बुजुर्ग इंसान होने का तमगा मिला था. वायलेट का निधन भी 117 वर्ष की आयु में ही हुआ था.


कांग्रेस के शासन के समय आतंकवाद सिर चढ़कर बोलता था, आज आतंकवाद की ताबूत पर अंतिम कील ठोक कर प्रधानमंत्री मोदी जी ने देश में से आतंकवाद को सदैव के लिए समाप्त करने का आवाहन कर लिया है. भारत की धरती पर आतंकवाद और नक्सलवाद के लिए जगह नहीं है.\nBy एस पी सिन्हा | Follow | Published: November 4, 2020 07:11 PM2020-11-04T19:11:33+5:30 | Updated: November 4, 2020 07:13 PM2020-11-04T19:13:07+5:30\nबिहार में घुसपैठ की समस्या को लेकर कहा कि कटिहार घुसपैठ की समस्या से त्रस्त है. (photo-ani)\nHighlightsमुख्यमंत्री योगी ने विभिन्न चुनावी सभाओं में महागठबंधन पर जमकर हमला बोला. आदित्यनाथ ने रैली को संबोधित करते हुए कहा कि जब मुंबई में आतंकी हमला हुआ, तब कांग्रेस को राजद अपना समर्थन दे रही थी.सीमांचल के नब्ज को टटोलते हुए उन्होंने घुसपैठ जैसे मुद्दे पर भी कांग्रेस और राजद को जमकर लताड़ा.\nपटनाः बिहार विधानसभा चुनाव में तीसरे चरण से पहले भाजपा ने प्रचार के लिए अपनी पूरी ताकत झोंक दी है. उत्तर प्रदेश के मुख्यमंत्री योगी आदित्यनाथ भी बिहार में ताबड़तोड़ रैलियां कर रहे हैं.\nइसी कड़ी में आज मुख्यमंत्री योगी ने विभिन्न चुनावी सभाओं में महागठबंधन पर जमकर हमला बोला. योगी आदित्यनाथ ने अपने भाषण में कांग्रेस और राजद पर जोरदार हमला किया. मुख्यमंत्री योगी आदित्यनाथ ने रैली को संबोधित करते हुए कहा कि जब मुंबई में आतंकी हमला हुआ, तब कांग्रेस को राजद अपना समर्थन दे रही थी.\nमुंबई हमले के बाद भी लोग चाहते थे कि पाकिस्तान को सबक सिखाया जाए\nउन्होंने कहा कि मुंबई हमले के बाद भी लोग चाहते थे कि पाकिस्तान को सबक सिखाया जाए, लेकिन कांग्रेस उस समय डर गई. जबकि पुलवामा हमले के बाद, प्रधानमंत्री ने कहा कि हम अपने सैनिकों की मौत का बदला लेंगे और हमने यह पाकिस्तान के अंदर जाकर किया. क्या कांग्रेस कर सकती है? मोदी और नीतीश के विकास कार्य पर वोट मांगने के साथ-साथ सीमांचल के नब्ज को टटोलते हुए उन्होंने घुसपैठ जैसे मुद्दे पर भी कांग्रेस और राजद को जमकर लताड़ा.\nउन्होंने लोगों से अपील किया है कि क्षेत्र के विकास के साथ-साथ देश की सुरक्षा और अंतरराष्ट्रीय शक्ति को मुंहतोड़ जवाब के लिए भाजपा और एनडीए गठबंधन को वोट करें. उन्होंने बिहार में घुसपैठ की समस्या को लेकर कहा कि कटिहार घुसपैठ की समस्या से त्रस्त है.\nबिहार में एनडीए की सरकार बनने पर घुसपैठिये को निकाल बाहर करेंगे. उन्होंने कहा कि चुनाव जनता को करना है और ये चुनाव इसलिए महत्वपूर्ण है कि देश आज भारत को महाशक्ति बनाने के अभियान में लगे प्रधानमंत्री मोदी के साथ खड़ा है. आज एक तरफ परिवारवाद को बढ़ावा देने वाली बेमानी कांग्रेस और राजद खडे़ हैं. दूसरी तरफ एनडीए के रूप में लोकतांत्रिक पार्टी खड़ी है.\n#WATCH पहले पाकिस्तान और आतंकवादी भारत में घुसकर आतंकी घटनाओं को अंजाम देते थे और आज पाकिस्तान की सिट्टी-पिट्टी गुम हो चुकी है। अगर ये कांग्रेस और राजद के लोग आएंगे ना तो शाहीन बाग जैसे धरनों से अव्यवस्था और अराजकता ही फैलाएंगे: सहरसा में यूपी सीएम योगी आदित्यनाथ #BiharElectionspic.twitter.com/u3soOE6qt9\nयोगी ने दावा किया कि बिहार में नीतीश कुमार के नेतृत्व में एनडीए की सरकार बनेगी\nयोगी ने दावा किया कि बिहार में नीतीश कुमार के नेतृत्व में एनडीए की सरकार बनेगी. उन्होंने कहा कि बिहार में एक बार फिर विकास और सुशासन की सरकार बनेगी. कांग्रेस पर हमला बोलते उन्होंने कहा कि कांगेस और राजद को परिवार की चिंता है, आमलोगों की नहीं.\nकेंद्र की मोदी सरकार की तारीफ करते हुए उन्होंने कहा कि नरेंद्र मोदी सरकार ने पहले पांच वर्ष में गरीब उत्थान और अब राष्ट्र कल्याण के कार्यों में लगी है. योगी ने कहा कि मोदी सरकार ने तीन तलाक खत्म कर नारी गरिमा स्थापित की. सर्जिकल स्ट्राइक कर पाकिस्तान को सबक सिखाया. धारा 370 हटाकर एक निशान, एक संविधान लागू कराया.\nराम मंदिर निर्माण का शिलान्यास कराकर 500 वर्षों का इंतजार खत्म कराया\nउन्होंने कहा कि मोदी सरकार ने राम मंदिर निर्माण का शिलान्यास कराकर 500 वर्षों का इंतजार खत्म कराया और अयोध्या में मंदिर निर्माण कार्य शुरू कराया। कहा कि करोड़ों लोगों को मकान, शौचालय, रोजगार, रसोई गैस आदि उपलब्ध कराया. मुख्यमंत्री योगी ने कहा कि बिहार में दो चरणों के मतदान हो चुके हैं.\nअब तीसरे चरण की लडाई है. इस चरण में भी मुद्दे स्‍पष्‍ट हैं. एक तरफ एनडीए है, जिसने बिना किसी भेदभाव के योजनाओं को सबके कल्‍याण के लिए लागू किया. देश की सुरक्षा के मामले में किसी के साथ कोई समझौता नहीं किया. उन्‍होंने कहा कि सुरक्षा के मोर्चे पर मोदी जी की सर्जिकल स्‍ट्राइक सारी दुनिया ने देखी.\n#WATCH जंगलराज का युवराज विधानसभा में विपक्ष का नेता था, वो एक दिन भी नहीं गए विधानसभा में। विधानसभा में विपक्ष के नेता का अनुपस्थित होना बिहार की जनता के साथ धोखा है इसलिए ऐसे लोगों को आराम दीजिए और मेहनत करने वाले नीतीश जी को काम दो: जे.पी.नड्डा, BJP #BiharElections2020pic.twitter.com/5Ei5v7lkAs\nमुख्यमंत्री योगी ने आगे कहा कि बिहार की जनता इस तारीफ के योग्य है कि वे इस चुनाव में कोरोना महामारी के बीच मतदान करने निकले हैं. मैं विशेष रूप से7नवंबर को होने वाले तीसरे चरण में अपने मताधिकार का प्रयोग करने के लिए आपसे अपील करने आया हूं.\nयहां बता दें कि तीन चरणों में हो रहे बिहार विधानसभा चुनाव के दो चरण पूरे हो चुके हैं. अब 76 सीटों पर7नवंबर को मतदान के साथ ही यह चरण भी पूरा होगा. इसके बाद 10 नवंबर को मतगणना के बाद चुनावी नतीजे जारी किए जाएंगे.\nWeb Title: Bihar assembly elections 2020 Uttar Pradesh Chief Minister Yogi Adityanath Pulwama attack congress pakistan\nBihar Assembly Election 2020CongressRJDYogi AdityanathBharatiya Janata Party (BJP)Narendra ModiTejashwi YadavNitish KumarLalu Prasad YadavRahul GandhiPulwama AttackPakistanMumbai attack terrorist Hafiz Saeedबिहार विधान सभा चुनाव 2020कांग्रेसआरजेडीयोगी आदित्यनाथभारतीय जनता पार्टी (बीजेपी)नरेंद्र मोदीतेजस्वी यादवनीतीश कुमारलालू प्रसाद यादवराहुल गांधीपुलवामा आतंकी हमलापाकिस्तानआतंकी हाफिज सईद


disha patani opens up on her personality: actress disha patani says i am introvert person in real life\n13 Jul 2020, 1101 hrs IST\nactress disha patani opens up on her personality says i am introvert in real life but not on sets\nदिशा पाटनी ने बताया, पार्टियों और फिल्‍म सेट पर क्‍यों रहती हैं चुप-चुप\nदिशा के मुताबिक, वह अंतर्मुखी हैं। उन्‍हें घर में रहना पसंद है। उन्‍हें नहीं पता कि कैसे बात करनी है या बातचीत शुरू करनी है। बता दें, दिशा अभी सेल्‍फ-क्‍वारंटीन में हैं। लॉकडाउन के बाद वह 'एक विलन 2' पर काम शुरू करेंगी।\nEdited By Konark Rataan | नवभारतटाइम्स.कॉम | Updated: 27 May 2020, 04:58:00 PM IST\nदिशा पाटनी की गिनती बॉलिवुड की शर्मीली ऐक्‍ट्रेस के रूप में होती है। इस बात को स्‍वीकार करने में भी दिशा शर्माती नहीं हैं। वह मानती हैं कि वह रियल लाइफ में अंतर्मुखी हैं लेकिन जब बात काम की होती है तो वह खुलने में हिचकिचाती नहीं हैं।\nहमारे सहयोगी बॉम्‍बे टाइम्‍स से बातचीत में दिशा ने कहा, 'मैं शाई पर्सन (जो शर्माता है) हूं लेकिन मुझे नहीं लगता कि काम के वक्‍त ऐसा होता है। मैं तभी शर्माती हूं जब बात सोशल होने की आती है। मैं उसका कुछ नहीं कर सकती हूं। वही मेरी पर्सनैलिटी है।'\nबेहद अजीब हूं\nदिशा ने आगे कहा, 'मैं अंतर्मुखी हूं। मुझे घर में रहना पसंद है। मुझे नहीं पता कि कैसे बात करनी है या बातचीत शुरू करनी है। मैं ड्रिंक नहीं करती हूं। मुझे नहीं पता कि पार्टियों में क्‍या करना है। मैं एक पर्सन के रूप में बेहद अजीब हूं।'\nटाईगर नहीं, अपनी टीम के साथ दिशा ने मनाया वैलंटाइन्स डेमलंग का कैसा बॉक्स ऑफिस कलेक्शन? आखिर दिशा ने टाईगर के साथ क्यों नहीं मनाया वैलंटाइन्स डे ? अंग्रेजी मीडियम के ट्रेलर की फैंस ने की तारीफ और इरफान की एक्टिंग के दीवाने हुए फैंस\n'एक विलन 2' पर शुरू करेंगी काम\nबता दें, दिशा अभी सेल्‍फ-क्‍वारंटीन में हैं। लॉकडाउन के बाद वह 'एक विलन 2' पर काम शुरू करेंगी। इस फिल्‍म में वह आदित्‍य रॉय कपूर के साथ दिखेंगी। दोनों ने साथ में 'मलंग' में काम किया था जिसमें उनकी केमिस्‍ट्री को काफी पसंद किया गया।\nजब ट्रोलर्स ने कहा-कुछ तो चेंज लाओ\nदिशा पटानी (Disha Patani) बॉलीवुड की सबसे हॉट एंड स्टाइलिश एक्ट्रेसेस में से एक हैं। हम जब भी उनका इंस्टाग्राम खंगला शुरू करते हैं तो हम देखते हैं कि उनके पास गर्ल्स के समर फैशन के लिए एक अच्छा खासा कैटलॉग है। लेकिन उनकी कुछ तस्वीरों को देखकर हमें ऐसा महसूस हुआ कि उनकी स्टाइलिस्ट को थोड़े चेंज की जरूरत है। जी हां, ऐसा हम नहीं बल्कि जब हम आपको उनकी ड्रेसेस के बारे में बताना शुरू करेंगे तो आपका रिएक्शन भी यकीनन ऐसा ही होगा।\nदिशा को अक्सर आपने अपनी किसी फिल्म के प्रमोशन या फिर टाइगर के साथ मूवी डेट पर ज्यादातर ट्यूब या टैंक टॉप में देखा होगा। ऐसा बिल्कुल नहीं है कि दिशा लेटेस्ट ट्रेंड्स को फॉलो नहीं करतीं, लेकिन हर बार अभिनेत्री का एक ही पैटर्न वाला डिज़ाइन दर्शकों निराश करता है। हमने यहां उनके कुछ ऐसे आउटफिट्स के कलेक्शन को इकट्ठा किया है, जिसके बाद हम यह कह सकते हैं कि दिशा को थोड़ा अपना फैशन सेंस के बारे में सोचने की जरूरत है।\nब्लैक एंड वाइट बस्टियर लुक्स पर अगर आप एक नजर डालेंगे तो देखेंगे कि दोनों लुक्स में मेकअप के सिवा जरा भी अंतर नहीं है। दिशा ज्यादातार आपको पार्टी या इवेंट में इस तरह के पैटर्न को पहने नजर आ जाएंगी।\nहो सकता है दिशा को कैजुअल वे में बेबी डॉल ड्रेसेस कुछ ज्यादा ही पसंद हो लेकिन हर बार उनका यह लुक हमारे लिए थोड़ा अटपटा है। जी हां, टाइगर के साथ डिनर डेट पर जाना हो या फिर मूवी डेट पर, दिशा ज्यादातर आपको बोट नेक वाले बेबी डॉल लुक में दिख जाएंगी।\nदिशा के वॉर्डरोब कलेक्शन में आपको ट्यूब को-ओर्ड और ड्रेसेस की कई वरायटी देखने को मिल जाएंगी। फ्लोरल ट्यूब टॉप से लेकर स्ट्राइप टॉप तक उनके कलेक्शन में ऐसी कई ड्रेसेस मौजूद हैं जिनके डिज़ाइन को वो बार-बार रिपीट करती हैं।\nचाहे फिल्म ‘बागी 2’ का प्रमोशन हो फिर ‘मलंग’ का, दिशा हर बार Drawstrings ट्यूब टॉप को पहने नजर आई हैं। दो सालों में दिशा का लुक तो चेंज हुआ लेकिन उनकी स्टाइलिश ने उनके कपड़ों को बदलने के बारे में एक बार भी नहीं सोचा।\nWeb Title actress disha patani opens up on her personality says i am introvert in real life but not on sets(Hindi News from Navbharat Times , TIL Network)\nऔर जानें:सेट पर शर्माती नहीं हैं दिशा पाटनीरियल लाइफ में शर्मीली हैं दिशा पाटनीअपनी पर्सनैलिटी पर बोलीं दिशा पाटनीdisha patani says i am introvertdisha patani opens up on her personalitydisha patani is not shy on setsnews from bollywood Newsnews from bollywood News in Hindinews from bollywood Latest Newsnews from bollywood Headlinesफिल्मी खबरें समाचार\nRajasthan Political Crisis Latest News LIVE: भाजपा की सक्रिय..\nदक्षिण अफ्रीका में कोविड-19 के बढ़ते मामलों के मद्देनजर कर्फ..\nराजस्थान में सियासी जंग तेज, सीएम अशोक गहलोत के करीबियों के ..\nसेंसेक्स में 400 से अधिक अंक की तेजी, रिलायंस का शेयर मूल्य ..\nकोरोना वायरस: एक दिन में संक्रमण के सर्वाधिक 28,701 नए मामले..\nआंध्र प्रदेश में मास्क पहनने को लेकर हुआ झगड़ा, युवती की मौत..


कब शुरु करेंगे बची रेल गाड़ियाँ? – Rail Duniya\nकब शुरु करेंगे बची रेल गाड़ियाँ?\n8th May 2022 8th May 2022 Rail Duniya\nसंक्रमण काल मे भारतीय रेल ने तमाम गाड़ियाँ बन्द कर दी थी, जिन्हें एक-एक कर चलवा दिया। भलेही स्वरूप बदला हो, किराया बढ़ गया हो मगर गाड़ियाँ चल पड़ी।\nमध्य रेल के भुसावल मण्डल में स्थानीय यात्रिओंके प्रति बड़ी अनास्था है। वजह है, मध्य रेलवे का मुख्य मार्ग होना और बहुतायत में लम्बी दूरी की गाड़ियोंका चलना। मगर क्या यह कारण उचित हो सकता है, जो स्थानीय सवारी गाड़ियाँ बन्द की गई है, फिरसे न चलवाने की? आज भुसावल – देवलाली भुसावल शटल, भुसावल वर्धा भुसावल सवारी, भुसावल नागपुर भुसावल सवारी, भुसावल पुणे के बीच चलनेवाली हुतात्मा एक्सप्रेस, भुसावल नागपुर वाया खण्डवा दादाधाम एक्सप्रेस, शालीमार लोकमान्य तिलक टर्मिनस एक्सप्रेस और अन्य कई साप्ताहिक गाड़ियाँ अब भी बन्द स्थिति में है।\nसंक्रमण काबू में किये जाने के बाद जीवन चल पड़ा है, रोजगार पर लोग निकल पड़े है। रोजमर्रा की दौडधूप बढ़ गयी है, ऐसी अवस्था मे स्थानीय लोगोंको उचित गाड़ियाँ उपलब्ध न हो तो? आम रेल यात्री जो रोज रेल यात्रा करता है, कभी नही चाहता की गैरकानूनी तरीकेसे उसे आरक्षित गाड़ियोंमे यात्रा करनी पड़े या छुपते छुपाते अपनी जान जोखिम में डालकर रोजगार पर पहुंचना पड़े। क्या स्थानीय मण्डल रेल अधिकारियोंको, राजनेताओंको यह दिखाई नही देता या वह अन्जान बने रहना चाहते है?\nहर रोज तकरीबन एक भी दिन ऐसा नही जाता की ट्विटर पर भुसावल मण्डल व्यवस्थापक ने आरक्षित यात्रिओंकी अनावश्यक, गैरकानूनी भीड़ की शिकायत पर खेद जाहिर न किया हो, माफी न मांगी हो। यह देखना अतिदुखद है, एक उच्च अधिकारी अपने अव्यवस्था के लिए क्षमा तो मांग सकता है मगर यात्रिओंकी उचित व्यवस्था नही कर सकता। यह किस प्रकार की मजबूरी है?\nठीक यही बात स्थानीय राजनेताओंपर भी लागू होती है। रेल अधिकारियों की क्या समस्या है, क्यों वह स्थानीय गाड़ियाँ चलवाने में असमर्थता बरत रहे है, कहाँ गाड़ियाँ अटक रही या अटकाई जा रही है यह जानना, समझना और उसका अपने स्तर पर निराकरण करना क्या यह जिम्मेदारी इन लोगोंकी नही है? यात्री मजबूर है, क्योंकी जून महीने के अंत तक सभी मेल/एक्सप्रेस गाड़ियोंमे साधारण टिकटें नही मिलेंगी। साधारण टिकटों वाली गाड़ियाँ एक्का दुक्का चलाई जा रही है जो बिल्कुल ही पर्याप्त नही है। एक तरफ गाड़ियोंकी कमी, दूसरी तरफ आरक्षित टिकट उपलब्ध नही यात्री बेचारा क्या करें?\nरेल प्रशासन के पास आरक्षित यात्री की शिकायत पहुंचे तो वह जांच और सुरक्षा दल को भिड़ा देते है। ऐसे में यात्री किसी अनहोनी घटना का शिकार होता है, क्या तब प्रशासन, राजनेता अपनी आँखें खोलेंगे?\nPrevious Postरेल व्यवस्था में रैक संरचना का मानकीकरण ; दृष्टिकोण प्रशासन और यात्रीओंका\nNext PostWCR प म रेल के पिपरिया के पास मालगाड़ी बेपटरी; गाड़ियाँ बेसमय हो रही है।


हमें सितारों के निजी जीवन से क्या: कुणाल कोहली - BBC News हिंदी\nशाहिद कपूर और प्रियंका चोपड़ा की दोस्ती में उतार चढ़ाव की खबरें अक्सर मीडिया की सुर्खियां बनती रहती हैं.\nउनके निजी जीवन में संबंधों को लेकर अक्सर बातें होती रहती हैं. तो क्या उनकी इस जोड़ी को लेकर लोगों की उत्सुकता को देखते हुए ही उन्हें फिल्म 'तेरी मेरी कहानी' के लिए चुना गया. जब बीबीसी ने ये सवाल फिल्म के निर्देशक कुणाल कोहली से पूछा तो वो बोले, "हम फिल्में बनाते समय जब कलाकारों का चयन करते हैं तो ये नहीं देखते कि उनके आपस में कैसे संबंध हैं. उनके बीच प्यार, मोहब्बत है या नफरत है, इससे हमें क्या. ये उनका निजी मामला है. हम तो उन्हें ही चुनते हैं जो रोल में फिट बैठ रहा हो."\nकुणाल ने बताया कि फिल्म तेरी मेरी कहानी के लिए उन्होंने शाहिद और प्रियंका को इसलिए चुना क्योंकि वो उन्हें बॉलीवुड की सबसे रोमांटिक ऑनस्क्रीन जोड़ी मानते हैं.\nये फिल्म 22 जून को रिलीज हो रही है. फिल्म में तीन जन्मों की कहानी है. और शाहिद-प्रियंका ने तीन अलग अलग समयों के तीन अलग किरदार निभाए हैं.\nहम फिल्में बनाते समय जब कलाकारों का चयन करते हैं तो ये नहीं देखते कि उनके आपस में कैसे संबंध हैं. उनके बीच प्यार, मोहब्बत है या नफरत है, इससे हमें क्या. ये उनका निजी मामला है.\nकुणाल कोहली, निर्देशक, तेरी मेरी कहानी\nकुणाल कोहली ने साल 2002 में यश चोपड़ा बैनर की फिल्म मुझसे दोस्ती करोगे से अपने निर्देशन करियर की शुरूआत की थी. उससे पहले वो फिल्म समीक्षक थे.\nजब बीबीसी ने पूछा कि आपने बतौर फिल्म समीक्षक कई फिल्मों की आलोचना भी की होगी. अब कैसा लगता है जब उनकी फिल्मों को समीक्षकों की कसौटी से गुज़रना पड़ता है. इस पर कुणाल कहते हैं, "हां, मैंने फिल्म मेकर बनने के बाद ये महसूस किया कि फिल्म की आलोचना से बहुत दुख पहुंचता है. मेरी भी फिल्मों की आलोचना होती है और इससे मुझे बहुत बुरा लगता है. लेकिन हमें ये भी समझना चाहिए कि ये समीक्षकों का काम है. और हमें उसका सम्मान करना चाहिए."\nकुणाल ने इससे पहले हम तुम, फना और थोड़ा प्यार थोड़ा मैजिक जैसी फिल्मों का निर्देशन किया है. ये सभी रोमांटिक फिल्में थीं.\nकुणाल कहते हैं, "मैं यश चोपड़ा सिनेमा का जबरदस्त प्रशंसक हूं. वैसे भी हम भारतीय स्वभावत: रोमांटिक होते हैं. हमें रोमांटिक फिल्में पसंद आती हैं. रोमांटिक गाने ज्यादा सुनते हैं. इसलिए मुझे भी रोमांटिक फिल्में बनानी ज्यादा पसंद हैं."\nकुणाल कहते हैं कि भारतीय सिनेमा ने राज कपूर-नरगिस दत्त, अमिताभ बच्चन-रेखा, ऋषि कपूर-नीतू सिंह और शाहरुख-काजोल जैसी बेहतरीन रोमांटिक जोड़ियां दी हैं.\nकुणाल मानते हैं कि राज कपूर-नरगिस दत्त जैसी रोमांटिक जोड़ी अब तक भारतीय सिनेमा में नहीं आई है.\nकपूर परिवार की लड़कियों को नहीं थी कोई मनाही : करिश्मा कपूर


शत्रुघ्न कुमार मिश्र :: :: :: बाल कविताएँ और जीवन राग :: आलोचना\nबाल कविताएँ और जीवन राग\nशत्रुघ्न कुमार मिश्र\nबाल साहित्य का विविध रूप साहित्य की लगभग सभी विधाओं कविता, कहानी, उपन्यास, नाटक आदि में व्यक्त किया गया है तथा बाल साहित्य का महत्व हिंदी के साहित्यकारों में रचा-बसा है। बाल साहित्य का प्राचीनतम विपुल क्षेत्र कविताओं के माध्यम से व्यक्त किया गया है। सूरदास जैसा महान कवि कृष्ण की बाल लीलाओं का जैसा जीवंत वर्णन करता है वह अन्यत्र दुर्लभ है। सूर के यहाँ वात्सल्य का भाव लिए हुए कविता की आत्मा कृष्ण की बाल लीलाओं का विशद् वर्णन करती है। सूर, तुलसी आदि मध्यकालीन कवि देवत्व कृष्ण, राम के बाल स्वरूप और बालक के क्रिया-कलापों का सौंदर्यात्मक रूप प्रस्तुत करते हैं। बाल साहित्य का महत्व आधुनिक युग में तब बढ़ गया जब देश महामारी, अकाल और पूँजीवादी व्यवस्था की तरफ बढ़ता गया। संवेदनशीलता के पतन के इस दौर में बाल साहित्य अत्यंत जरूरी हो जाता है। आधुनिक युग में बालकों के प्रति हिंसा उनके साथ कठोरतापूर्ण व्यवहार व गैर जिम्मेदाराना रवैये की खबरें लगातार आती रही हैं। बालक सौंदर्य और सुंदरता का प्रतीक होते हैं। बाल साहित्य का तात्पर्य ऐसे साहित्य से है जो बालकों के लिए लिखा गया हो और जिसका उद्देश्य बालकों का मनोरंजन करना उनमें सामाजिक संस्कार भरना व उन्हें कर्तव्यवान बनाने की प्रेरणा देता हो। शिक्षाप्रद कहानियाँ, पुण्य महापुरुषों का स्मरण, वीरता के किस्से आदि घटनाओं को पढ़-सुनकर बालकमन पर एक सकारात्मक प्रभाव पड़ता है और वह अपने समाज व भविष्य को इनके माध्यम से गढ़ता है। मगर बालक ही जब सामाजिक व्यवस्था में हाशिया हो जाए तो उसका व्यक्तित्व क्या कर निर्मित हो सकेगा। इतिहास में विदित है कि कबीर को भी उनके माँ-बाप तालाब किनारे छोड़ कर चले गए थे और पश्चात् में कबीर क्रांति की आवाज बने किंतु ऐसे उदाहरण विरले मिलते हैं। कर्ण जैसे महापुरुष को भी जन्म के साथ ही त्याग दिया गया था किंतु वह इतिहास का महत्वपूर्ण व्यक्ति बना। लावारिस होने का अभिशाप, नाजायज होने को अभिशाप आज के दौर के बालकों को भी उठाना पड़ता है। एक अनाथ बालक जिसका जन्म सभ्य सामाजिक परिवार में नहीं होता उसे हरामी जैसे शब्दों से बुलाया जाता है। हमारे समाज में बाल मजदूरी, बालकों को गुलाम बनाना तथा उन पर यौन अत्याचार यह बातें कितनी तकलीफदेह है एक सभ्य समाज में, ऐसे में राजेश जोशी की एक कविता 'बच्चे काम पर जा रहे हैं' अनायास ही याद आती है -\nहमारे समय में यह निश्चित तौर पर भयावह और गैर संवेदनशील घटनाओं में एक है। बालकों का ऐसा समय जिनमें वह अपने भविष्य का निर्माण कर सकते हैं तब वे भुखमरी, तंगहाली व हालात के अन्य कारणों के कारण अपनी उम्र के तिगुने कठिन कार्य करने के लिए बाध्य हैं। मध्यकालीन बालकों का सौंदर्याभास हमें आकर्षित करता है तो आधुनिक युगीन कविता इसे दारुण प्रसंग बना देती है। हमारे समय की सच्चाई है यह जब हम दुनिया के बाजार में अपने चारो तरफ मजदूरों की शक्ल में बालकों को देख रहे हैं। भुखमरी, कुपोषण, तंगहाली और गरीबी की वजह से लाखों बच्चों का जीवन और भविष्य मर जाता है।\nबाल साहित्य का जीवन राग उनके मस्तिष्क का सकारात्मक विकास करता है। प्राचीन काल से प्रचलित है कि कोई अशोभनीय कार्य या घृणित घटनाएँ बालकों के समक्ष घटित न हों इससे उनके मन व मस्तिष्क पर बुरा प्रभाव पड़ता है। बालकमन स्वभाव से कोमल होता है और उनकी आत्मा का मूल तत्व सौंदर्य ही होता है। दुनियादारी, सामाजिक समस्याएँ बाल साहित्य का विषय नहीं होती। बाल साहित्य में मुख्यतः मनोरंजन, शिक्षाप्रद कहानियाँ, वीरता के किस्से आदि जीवन निर्माण में सहायक घटनाओं का वर्णन होता है। हिंदी साहित्य में बाल साहित्य को लेकर तमाम कवियों ने बालकों पर कविताएँ लिखी हैं और बाल साहित्य को समृद्ध और सर्जनात्मक बनाया है।\nबाल साहित्य का क्षेत्र साहित्य की दुनिया में भले ही अन्य विधाओं की तरह चर्चित न रहा हो लेकिन यह विधा अपनी संपूर्णता के साथ कविता और अन्य विधाओं में मौजूद रही है। श्रीधर पाठक, अयोध्या सिंह उपाध्याय 'हरिऔध', द्वारिका प्रसाद माहेश्वरी, सुभद्रा कुमारी चौहान, रामधारी सिंह दिनकर, सोहनलाल द्विवेदी, महादेवी वर्मा, प्रकाश मनु, दिविक रमेश जैसे साहित्य के सरीखे रचनाकारों ने श्रेष्ठ बाल कविताएँ लिखी हैं। अमीर खुसरों की पहेलियाँ व मुकरियाँ भी बालकों के ज्ञान के लिए उपयोगी साहित्य है। बुद्धि में पैनापन व सूक्ष्म दृष्टि से सोचने व समझने की शक्ति खेल-खेल में पहेलियों के ही माध्यम से उत्पन्न होती है। अयोध्या सिंह उपाध्याय 'हरिऔध' सुप्रसिद्ध साहित्यकार हैं एवं खड़ी बोली के प्रथम महाकाव्य प्रियप्रवास के रचयिता हैं। इन्होंने बालकों के लिए श्रेष्ठ बाल कविताएँ लिखी हैं। 1915 में सरस्वती पत्रिका में प्रकाशित 'जागो प्यारे' कविता लगभग भारतीय माताएँ अपने पुत्र को जगाने के लिए कहती हैं तथा यह गीत भारतीय माताओं की जबान पर रहता है। इस कविता की व्यंजकता बालकमन पर एक सौंदर्य व कर्तव्यनिष्ठा का भाव पैदा करती है -\nउनके ऊपर भँवरे डोले।\nइस कविता की आखिरी पंक्ति में हरिऔध जी बालकों को समय का महत्व बताते हुए कहते हैं सोते हुए, प्रभात का अध्ययनशील समय बालकों को नही खोना चाहिए -\nऐसे सुंदर समय न खोओ\nबच्चों के संदर्भ में हरिऔध की कोयल कविता अत्यंत प्रासंगिक है, कोयल मीठी जुबान बोलती है और हरिऔध भी बालकों को मीठा बोलने का संदेश देते हैं। कोई भी बालक बड़ा होकर तभी अपने समाज के लिए अच्छा बन सकेगा जब यह वह उत्तम बोली का आचरण करेगा -\nवह ही कोयल कहलाती है।\nलड़कों जब अपना मुँह खोलो\nसबके प्यारे बन जाओगे।\nश्रीधर पाठक की कविताएँ प्रकृति व सौंदर्य का रूप लिए रहती हैं। प्रकृति ही उनका मुख्य वर्ण्य विषय है। लोक और समाज की सौंदर्यात्मक वस्तुएँ उनकी बाल कविताओं में निखर जाती हैं। उनकी कविता 'उठो भाई उठो' इस दृष्टि से पठनीय है -\nहुआ सवेरा जागो भैया\nखड़ी पुकारे प्यारी मैया\nहुआ उजाला, छिप गए तारे\nउठो मेरे नयनो के तारे।\nश्रीधर पाठक ने अपनी एक बाल कविता 'देल छे आए' में बालकों की भाषा का भी सुंदर प्रयोग किया है। छोटे बालक अक्सर तुतलाते हुए उलाहना देते हैं इस तुतलाने को कवि ने कविता की भाषा बनाकर बालकमन को छुआ है -\nचिज्जी-पिज्जी कुछ ना लाए\nरामधारी सिंह दिनकर जैसे ओजपूर्ण भाषा के कवि ने भी बाल कविताएँ लिखी हैं। इनकी बाल कविताएँ चाँद का कुर्ता, चूहे की दिल्ली यात्रा बच्चों की जुबान पर रहती हैं। चाँद का कुर्ता कविता में बालक चाँद अपनी माँ से अपने घटते-बढ़ते हुए आकार की उलाहनापूर्ण ढंग से शिकायत करता है। जिसके कारण उसे एक नाप के कपड़े रोज नहीं होते और ठंड की रातों में उसे जाड़ा लगता है -\nहार कर बैठा चाँद एक दिन, माता से यह बोला\nआसमान का सफर और यह मौसम है जाड़े का\nन हो अगर तो ला दो कुर्ता ही कोई भाड़े का।\nचाँद की उलाहना सुनकर माता सुंदर शब्दों में कहती है -\nघटता बढ़ता रोज किसी दिन ऐसा भी करता है\nनहीं किसी की आँखों को दिखलायी पड़ता है\nअब तू ही ये बता, नाप तेरा किस रोज लिवाएँ\nसी दें एक झिंगोला जो हर रोज बदन में आए।\nचूहे की दिल्ली यात्रा दिनकर की प्रसिद्ध बाल कविता है, यह बाल कविता भारत की आजादी और महात्मा गांधी के विचारों को बालकमन को हलके से छू जाती है। आजाद होना दुनिया की खुशी पा लेने जैसा होता है और यह कविता मनोरंजन के साथ बच्चों के लिए अर्थवान भी है। कविता में बिल्ली अकर्मण्यता की प्रतीक है उनके समान जो बिना मेहनत किए दूसरों के सामान को लूटते हैं और आमजन को परेशान करते हैं -\nजाने वह कब किसे दबोचे, किसको चट कर जाए\nसो जाना सब लोग लगाकर दरवाजे में किल्ली\nआजादी का जश्न देखने मैं जाता हूँ दिल्ली।\nचूहे के माध्यम से दिनकर ने आजादी की बहुत सुंदर व्याख्या की है -\nगांधी युग में कौन उड़ाए चूहों की खिल्ली\nमहादेवी वर्मा ने भी कुछ श्रेष्ठ बाल कविताएँ लिखी हैं। उनकी कविताओं का मुख्य विषय भावना प्रधान है और उनकी बाल कविताओं में एक माँ का हृदय भी उपस्थित रहता है। उनकी एक कविता 'अब यह चिड़िया कहाँ रहेगी' में एक स्त्री मन व उसका स्वावलंबन तथा बच्चों की सहज जिज्ञासा का भाव पठनीय है -\nआँधी आई जोर शोर से\nडालें टूटी हैं झकोर से\nउड़ा घोंसला अंडे फूटे\nकिससे दुख की बात कहेगी।\nइस दृश्य को देखकर बच्चों के मन में निम्न भाव आता है -\nघर में पेड़ कहाँ से लाएँ\nकैसे फूटे अंडे जोड़ें,\nअब यह चिड़िया कहाँ रहेगी।\nहिंदी कविता में बारहमासा का वर्णन विरह की दारुण अवस्था को व्यक्त करने के लिए कवियों ने प्रयुक्त किया हैं किंतु महादेवी वर्मा ने बारहमासा का वर्णन बालकों को बारहमास के प्राकृतिक सौंदर्य को दिखाते हुए किया है। इस बारहमासा में बालकों के सघन भाव व उनकी भावनाओं को महादेवी वर्मा ने व्यक्त किया है कार्तिक मास व माघ मास का वर्णन बालकमन को आकर्षित करता है -\nदिये तेल सब रामा लाया\nहमने मिल बत्तियाँ बनाई\nकातिक में लक्ष्मी की पूजा\nकरके दीपावली जगाई। (कार्तिक मास)\nमाघ मास सर्दी के दिन हैं\nनहा नहा हम काँपे थर थर\nपर ठाकुर जी कभी न काँपैं\nउन्हें नहीं क्या सर्दी का डर। (माघ मास)\nमैथिलीशरण गुप्त ने भी बाल कविताएँ लिखी हैं। 'माँ कह एक कहानी' शीर्षक कविता श्रेष्ठ बाल कविताओं में गिनी जाती है। यह कविता हिंदी की प्रतिनिधि बाल कविताओं में एक है जिसको पढ़कर बालकों के मन में न्याय, दया का भाव पैदा होता है। बालक की प्रथम शिक्षिका माँ ही होती है और वही अपने बेटे में संस्कार के गुण भरकर उन्हें गुणवान बनाती है। कविता में एक खग को बहेलिया मारता है किंतु एक व्यक्ति उसको प्राणदान देता है तो इस पक्षी पर किसका अधिकार हुआ। बालक ने कहानी सुनते हुए जवाब दिया -\nकोई निरपराध को मारे तो क्यों अन्य उसे न उबारे\nरक्षक पर भक्षक को वारे, न्याय दया का दानी।\nमाँ का हृदय इस उत्तर से संतुष्ट हो जाता है और वह कहती है -\n"न्याय दया का दानी! तूने गुनी कहानी।''\nगुप्त जी 'सर्कस' शीर्षक कविता बच्चों को घर बैठे ही सर्कस का आनंद देती है और उनमें मनोरंजन का भाव पैदा करती है किंतु इस कविता का मूल भाव भी दया है। सर्कस में पकड़े गए जानवर अपनी स्वच्छंदता को खो देते है और परवश हो जाते हैं -\nकी मैंने इस भाँति बड़ाई\nकिसे साहसी जन डरता है\nयह सिंही का जना हुआ है।\nकिंतु स्यार यह बना हुआ है\nगुप्त जी के समय भारत गुलाम था और स्वच्छंदता, आजादी का महत्व वह जानते थे। उनकी बाल कविताओं में यह भाव पीड़ा न बनकर भावी पीढ़ी को आजादी का महत्व बताती है।\nमुरारी लाल शर्मा 'बालबंधु' का 'शक्ति हमें दो' गीत बहुत प्रसिद्ध हुआ। यह गीत कालांतर में प्रार्थना गीत बन गया और स्कूलों, विद्यालयों में बालक इसे गाते हैं। यह गीत बालकों में धर्म, दया, स्वाभिमान, परोपकार व अपने वतन पर मर मिटने का सात्विक भाव पैदा करता है -\nपर सेवा में उपकार में हम, जग-जीवन सफल बना जावें।\nनिज आन बान, मर्यादा का प्रभु ध्यान रहे अभिमान रहे\nजिस देश जाति में जन्म लिया, बलिदान उसी पर हो जावें।\nहरिवंश राय 'बच्चन' सरीखे हालावाद और हिंदी कविता के प्रसिद्ध कवि ने भी बाल कविताएँ लिखी है इनकी बाल कविताएँ मनोरंजन के साथ-साथ कर्म का सौंदर्य भी लिए हुई हैं। उनकी कविता 'रुके न तू' बालकों के लिए निश्चित तौर पर एक कठिन लक्ष्य की ओर पग बढ़ाने का हौसला देती है -\nरुके न तू झुके न तू।\nबच्चन की कविताएँ एक अलग मिजाज की हैं जो बाल सौंदर्य को प्रेरणास्त्रोत के तौर पर देखने का नजरिया देती हैं। गिलहरी, चींटी, कौआ आदि श्रमशील जंतुओं के रूपक के माध्यम से जीवन के कर्मशास्त्र को उजागर करने का सराहनीय प्रयास बच्चन ने अपनी बाल कविताओं में किया है। 'प्यासा कौआ' शीर्षक कविता बालकों में इन्हीं प्रेरणाओं को जन्म देती है -\nपी न सका लेकिन पानी\nपानी था अंदर, पर थोड़ा\nहार न कौए ने मानी।\nकौआ कंकड़ डाल-डाल कर पानी ऊपर उठा देता है और अपनी प्यास बुझाता है। बच्चन बच्चों को समझाते हुए कहते हैं -\nबैठे घड़े के मुँह पर अपनी\nप्यास बुझाई कौए ने\nमुश्किल में मत हारो\nबात सिखाई कौए ने।\nश्रीप्रसाद बाल साहित्य की दुनिया में एक समर्पित रचनाकार हैं। उनका संपूर्ण साहित्य ही बच्चों को समर्पित है। बालकों के जीवन का एक सौंदर्य होता है जो श्रीप्रसाद की कविताओं में उपस्थित होता है। 'शोर मचाते बच्चे' कविता में बालकों का यह हाव-भाव उपस्थित है -\nघर में आते, बाहर जाते\nशोर मचाते बच्चे\nकिसी पेड़ के नीचे मिलकर\nगाना गाते बच्चे।\nश्रीप्रसाद जी के अतिरिक्त प्रकाश मनु, द्वारिका प्रसाद माहेश्वरी, दिविक रमेश, अश्वघोष, अरविंद कुमार, रमेश तैलंग, प्रभुदयाल श्रीवास्तव, हरिकृष्ण देवसरे इत्यादि बाल साहित्य के समर्पित रचनाकार रहे हैं और लगातार उत्कृष्ट बाल साहित्य का सृजन इन्होंने किया है। प्रकाश मनु ने बाल साहित्य की दुनिया को लगातार समृद्ध किया है और अपनी कविताओं में बालपन को पूरी जीवंतता के साथ उपस्थित किया है। 'आओ चाँद' शीर्षक कविता बाल मनोभावों और बालकों के मन में हमेशा आकर्षण का केंद्र रहे चाँद के साथ उनके रिश्तों को व्यक्त करता है -\nजल्दी आओ भैया चाँद\nले लो एक रुपैया चाँद\nकितने अच्छे लगते हो जी\nसर्दी में तुम ठिठुर न जाना\nकर लो एक मढ़ैया चाँद।\nरमेश तैलंग ने भी श्रेष्ठ बाल कविताएँ लिखी हैं और अपनी रचनात्मकता से बाल साहित्य को समृद्ध किया है। बालपन की जिज्ञासा, सवाल, जवाब आदि उनकी कविताओं में सुंदर भाव में व्यक्त हुआ है -\nउड़ा कबूतर ऊपर-ऊपर\nकित्ते ऊपर? इत्ते ऊपर\nनीचे कब तक आएगा\nउड़कर जब थक जाएगा।\nहिंदी साहित्य में बाल साहित्य की आलोचना का क्षेत्र भले ही बहस से बाहर रहा हो और श्रेष्ठ आलोचकों ने उस पर कलम न चलाई हो किंतु साहित्य की दुनिया में बाल साहित्य की उपस्थिति लगातार बनी रही है। यह परंपरा प्रारम्भ से लगातार अभी तक बनी हुई है। उदाहरण के तौर पर संस्कृत साहित्य का पंचतंत्र सदियों पुरानी रचना है मगर उसका महत्व आज भी कम नहीं हुआ है। हिंदी में भी बाल साहित्य की उपस्थिति पुरजोर तरीके से हुई है। बाल साहित्य को समझते हुए हमें इस बात पर भी ध्यान देना होगा कि बालकों को केंद्र में रखकर जो बाल साहित्य लिखा गया है वह विशुद्ध रूप से बाल साहित्य नहीं है। उदाहरण के तौर पर सूर के बाल वर्णन के केंद्र में बालक श्रीकृष्ण तो हैं मगर उस कविता को खोल पाना कम उम्र के बालक के लिए आसान नहीं है। बाल साहित्य में मनोरंजकता, प्रकृति का सुंदर स्पर्श व शिक्षाप्रद भाव, हास्य आदि ही मुख्य वर्ण्य विषय हो सकते हैं। वह साहित्य जो बच्चे स्वयं पढ़ सके ओर उनके माध्यम से अपना जीवन निर्माण सत्यनिष्ठता, ईमानदारी व परोपकार के माध्यम से कर सकें उसका महत्वपूर्ण माध्यम बाल साहित्य ही है।\nनिश्चित तौर पर बाल साहित्य में भविष्य की भावी पीढ़ियों के सृजन की क्षमता है।\nहिंदी समय में शत्रुघ्न कुमार मिश्र की रचनाएँ


Go First दे रही फ्री में गोवा और मालदीव घूमने का मौका, फाइव स्टार होटल में ठहरने से लेकर खाना-पीना सबकुछ मुफ्त – Officenewz Hindi\nइस पैकेज में रिटर्न फ्लाइट (डायरेक्ट सेक्टर), Beach के पास फाइव स्टार होटल में3रात और4दिन ठहरने का मौका, सीप्लेन एयरपोर्ट ट्रांसफर, ब्रेकफास्ट और डिनर शामिल है.\nनई दिल्ली. अगर आप किसी खूबसूरत लोकेशन पर हॉलिडे प्लान कर रहे हैं तो आप गोवा या फिर मालदीव घूम सकते हैं, वो भी बिल्कुल फ्री… जी हां. बजट एयरलाइन कंपनी गो फर्स्ट (Go First ) (जिसे पहले गो एयर के नाम से जाना जाता था) अपने ग्राहकों को 15 अगस्त (Independence Day Offer) और रक्षाबंधन (Raksha Bandhan) पर खास ऑफर दे रही है. इस ऑफर के तहत यात्रियों के पास गोवा और मालदीव में एक ऑल इन्क्लूसिव पेड हॉलिडे जीतने का मौका है.\nइनाम जीतने पर एयरलाइंस आपके परिवार के4सदस्यों को गोवा और2लोग मालदीव की यात्रा का मौका देगी. बता दें कि यह मौका उन लोगों को मिलेगा जो 15 अगस्त और 22 अगस्त को गो फर्स्ट की फ्लाइट से यात्रा करेंगे. इतना ही नहीं स्वतंत्रता दिवस और रक्षाबंधन के दिन Go First से यात्रा करने पर फ्लाइट में और भी कई तरह का इनाम मिल सकता है.\nजानिए क्या है पूरा ऑफर?\nकंपनी द्वारा जारी बयान के मुताबिक, अगर कोई यात्री 15 अगस्त को GO FIRST की उड़ान भरते हैं तो वे गोवा में एक ऑल इन्क्लूसिव पेड हॉलिडे पैकेज जीत सकते हैं. यह ऑफर2कपल्स जीत सकते हैं. इसमें रिटर्न फ्लाइन, गोवा के नोवोटेल गोवा डोना सिल्विया बीच रिसॉर्ट् में2रात और3दिन का स्टे, एयरपोर्ट ट्रान्सफर्स, ब्रेकफास्ट और डिनर शामिल है.\nवहीं, 22 अगस्त यानी राखी के दिन यात्रा करने पर किसी 1 कपल मालदीव का पेड हॉलीडे (All-inclusive paid holiday) जीत सकते हैं. इस पैकेज में उन्हें रिटर्न फ्लाइट (डायरेक्ट सेक्टर), कोर्नाड मालदीव के रंगिली रेसिडेंस के अंडर्सी रेसिडेंस पर3रात और4दिन ठहरने का मौका, सीप्लेन एयरपोर्ट ट्रांसफर, ब्रेकफास्ट और डिनर शामिल है. जीतने वाले कपल को मालदीव में ठहरने के दौरान मैट्रिक्स का फ्री इंटरनेशनल सिम कार्ड भी मिल सकता है.\nकई गिफ्ट्स भी मिलेंगे\nगो फर्स्ट के मुख्य कार्यकारी अधिकारी कौशिक खोना ने कहा कहा कि भारत आजादी के 75वें वर्ष में प्रवेश कर रहा है. यह हमारे लिए गर्व का समय है. इसे हम सेलिब्रेट कर रहे हैं. इसलिए गो फर्स्ट 15 अगस्त को सभी यात्रियों को मिठाई, नमकीन और पेय पदार्थ वितरित करके इस अवसर मनाएगी.15A नंबर की सीट पर बैठे यात्री को द गुड लाइफ कंपनी की ओर से एक विशेष उपहार मिलेगा. इसी तरह रक्षाबंधन पर विमानन कंपनी बच्चों को उपहार, राखी और चॉकलेट प्रदान करेगी.\nRelated Items:featured, Go First, Raksha Bandhan, गोवा, मालदीव, समाचार


आचार्य रामचंद्र तिवारी : सारस्वतबोध के प्रतिमान - डॉ. अमरनाथ - desharyana\nआचार्य रामचंद्र तिवारी\nहिन्दी के आलोचक – 15\nआचार्य रामचंद्र तिवारी ( 4.6.1924- 4.1.2009) शास्त्रीय और व्याख्यात्मक आलोचना के मानदंड की तरह हैं. उन्हें किसी विशेष विचारधारा से जोड़कर नहीं देखा जा सकता. वे आचार्य रामचंद्र शुक्ल की परंपरा के ही आलोचक हैं और रस सिद्धांत को साहित्य के मूल्यांकन के लिए सर्वाधिक उपयुक्त मानदंड मानते हैं. किन्तु उन्होंने शुक्ल जी का भी अंधानुकरण नहीं किया है. उन्हें जहां भी जरूरत महसूस हुई, विनम्रतापूर्वक अपनी असहमति दर्ज की है. शुक्ल जी के रस संबंधी विवेचन पर अपनी सहमति व्यक्त करते हुए वे शुक्ल जी द्वारा सूरदास के विरह वर्णन को “बैठे ठाले का काव्य” कहने पर अपनी असहमति दर्ज करते हैं और कहते हैं, “वस्तुत: तुलसी को सर्वत्र आदर्श मानकर शुक्ल जी कहीं- कहीं सूर के साथ न्याय नहीं कर पाए हैं. गोपियों के सामने प्रश्न दूरी का नहीं, व्यक्तित्व का है. वे रस रूप कृष्ण की प्रेमिका हैं, राजनीतिज्ञ कृष्ण की नहीं. यदि वे मथुरा जातीं तो भी उन्हें उनका अपना ‘कन्हैया’ कहां मिलता ? वे तो “मोर- मुकुट मकराकृत कुंडल पीत -वसन वनमाली” को प्रेम करती थीं. चक्रसुदर्शनधारी से उनका कोई नाता नहीं था. इसके अतिरिक्त सूर पुष्टिमार्गीय भक्त हैं. पुष्टिमार्ग में भगवान स्वयं आकर भक्त पर अनुग्रह करते हैं. भक्त तो साधनरहित है. वह प्रेम कर सकता है, केवल प्रेम. सूर के काव्य का केन्द्र बिन्दु यही प्रेम है.” ( मध्ययुगीन काव्य साधना, पृष्ठ-120)\nवे आचार्य रामचंद्र शुक्ल की परंपरा के ही आलोचक हैं और रस सिद्धांत को साहित्य के मूल्यांकन के लिए सर्वाधिक उपयुक्त मानदंड मानते हैं. किन्तु उन्होंने शुक्ल जी का भी अंधानुकरण नहीं किया है. उन्हें जहां भी जरूरत महसूस हुई, विनम्रतापूर्वक अपनी असहमति दर्ज की है.\nतिवारी जी ने अपनी भावयित्री प्रतिभा का सदुपयोग मध्यकालीन और आधुनिक साहित्य की सम्यक व्याख्या और विवेचना में किया है. वे मध्यकालीन काव्य के मर्मज्ञ हैं. ‘मध्ययुगीन काव्य साधना’, ‘कबीर और भारतीय संत साहित्य’, ‘कबीर मीमांसा’, ‘रीतिकालीन हिन्दी कविता और सेनापति’, ‘शिवनारायणी सम्प्रदाय और उसका साहित्य’, ‘कविवर लेखराज, गंगाभरण तथा अन्य कृतियाँ’, ‘राधाकृष्ण भक्ति : स्वरूप और अवदान’ जैसी पुस्तकें इसका प्रमाण हैं. उन्होंने प्रेम को मध्यकालीन कविता के केन्द्रीय तत्व के रूप में रेखांकित किया है और कबीर तथा तुलसी के साहित्य का खासतौर पर अनुशीलन किया है. तुलसी और कबीर दोनो भिन्न भाव के कवि हैं किन्तु तिवारी जी ने दोनो के मूल्यांकन में ऐतिहासिक – सांस्कृतिक परिप्रेक्ष्य का विश्लेषण करते हुए दोनो के काव्य के सकारात्मक मूल्यों का बारीकी से विश्लेषण किया है. वे कहते हैं, “तुलसी से पूर्व कबीर के सामने भी वर्ण-व्यवस्था और छुआछूत की जटिल समस्या विद्यमान थी. उन्होंने इसपर प्रबल प्रहार करते हुए इसका तर्कपूर्ण खंडन किया. उनमें अपार साहस और आत्मविश्वास था. वे सामाजिक भेदभाव ( हदों मे बँटे हुए समाज ) से भरे हुए समाज को स्वीकार न करने के प्रयत्न में बेहद्दी मैदान ( रहस्य लोक ) में विचरण करने लगे. उनके द्वारा दिखाए गए मार्ग पर न तो हिन्दू चले न मुसलमान. … तुलसी के लिए आज से 500 वर्ष पूर्व श्रेणी-विहीन समाज की कल्पना संभव न थी. उन्होंने दूरी को कम करने की कोशिश की. एक ओर तो उन्होंने पारंपरिक वर्णों को मर्यादित करने की चेष्टा की, दूसरी ओर प्रेम को सभी शास्त्रीय विधि निषेधों से श्रेष्ठ घोषित करके भेदभाव को यथासंभव मिटाने का प्रयत्न किया.” ( कथा राम कै गूढ़, पृष्ठ-114)\n‘हिन्दी का गद्य साहित्य’ उनकी सर्वाधिक प्रसिद्ध और हिन्दी के अध्येताओं के लिए उपयोगी पुस्तक है. यह हिन्दी गद्य साहित्य का एक प्रामाणिक कोश है जिसमें दी गई सूचनाएं असंदिग्ध हैं. इस पुस्तक में हिन्दी गद्य की विविध विधाओं के साहित्य का विस्तृत और प्रामाणिक विवेचन तो है ही, इसमें भारतेन्दु हरिश्चंद्र, आचार्य महावीरप्रसाद द्विवेदी, आचार्य रामचंद्र शुक्ल, प्रेमचंद, जयशंकर प्रसाद, महापंडित राहुल सांकृत्यायन, निराला, पंत, यशपाल, इलाचंद जोशी, जैनेन्द्र कुमार, आचार्य नंददुलारे वाजपेयी, आचार्य हजारीप्रसाद द्विवेदी, रामधारी सिंह दिनकर, अज्ञेय, रामविलास शर्मा, रेणु, नगेन्द्र आदि हिन्दी के प्रमुख उन्तीस लेखकों के गद्य साहित्य का आलोचनात्मक विश्लेषण किया गया है. इस ग्रंथ के अबतक सत्रह संस्करण प्रकाशित हो चुके हैं और अमूमन प्रत्येक संस्करण संशोधित और परिवर्धित होते हैं. खुशी की बात यह है कि तिवारी जी के निधन के बाद इसके संशोधन का कार्य पूरी तन्मयता और निष्ठा के साथ उनके कनिष्ठ पुत्र डॉ. प्रेमव्रत तिवारी कर रहे हैं. वे खुद गोरखपुर विश्वविद्यालय में शिक्षक और साहित्य के गहरे अध्येता हैं.\n‘हिन्दी आलोचना : शिखरों का साक्षात्कार’ पुस्तक में तिवारी जी ने हिन्दी आलोचना के शिखरों के आलोचना कर्म की उपलब्धियों, दृष्टियों एवं विशेषताओं का गंभीर मूल्यांकन किया है. उन्होंने शिखर आलोचकों में आचार्य महावीरप्रसाद द्विवेदी, आचार्य रामचंद्र शुक्ल, आचार्य नंददुलारे वाजपेयी, आचार्य हजारीप्रसाद द्विवेदी, डॉ. नगेन्द्र, डॉ. रामविलास सर्मा, मुक्तिबोध, नामवर सिंह, डॉ. बच्चन सिंह, और डॉ. रामस्वरूप चतुर्वेदी को शामिल किया है और बताया है कि इन आलोचकों ने हिन्दी आलोचना को नए मान और मूल्य दिए हैं. उन्होंने रामचंद्र शुक्ल को लोकमंगल की साधना को काव्य-प्रतिमान के रूप में प्रतिष्ठित करने वाला आचार्य, हजारीप्रसाद द्विवेदी को चिन्मुखी मानवता के अन्वेषक, मुक्तिबोध को व्यक्ति की संपूर्ण मानवीय गरिमा के संस्थापक और रामस्वरूप चतुर्वेदी को काव्य भाषा को केन्द्र में रखकर समीक्षा कर्म में प्रवृत रहने वाला आलोचक कहा है. ‘हिन्दी आलोचना : संदर्भ और दृष्टि’ भी उनकी श्रेष्ठ आलोचना कृति है. तिवारी जी का सुझाव है कि आज हिन्दी आलोचना की आवश्यकता मार्क्सवाद और गैर मार्क्सवाद के द्वंद्व से ऊपर उठकर अपने मौलिक व्यक्तित्व के निर्माण की है. निःसंदेह उन्होंने अपनी उक्त कृतियों में आचार्य महावीर प्रसाद द्विवेदी से लेकर डॉ. रामस्वरूप चतुर्वेदी तक के आलोचना कर्म की बहुत ही संतुलित और प्रामाणिक समीक्षा की है.\nतिवारी जी का सुझाव है कि आज हिन्दी आलोचना की आवश्यकता मार्क्सवाद और गैर मार्क्सवाद के द्वंद्व से ऊपर उठकर अपने मौलिक व्यक्तित्व के निर्माण की है\nतिवारी जी के सहयोगी और शिष्य रहे प्रतिष्ठित आलोचक डॉ. कृष्णचंद्र लाल ने उनके आलोचना कर्म की विशेषता का विवेचन करते हुए लिखा है, “तिवारी जी की आलोचना से उनकी दृष्टि सम्पन्नता और आलोच्य से अंतरंगता का सहज बोध हो जाता है. आज की आलोचना की यह एक बड़ी कमी है कि रचना कुछ कहती है और आलोचना कुछ. आलोचना रचना से घनिष्ठ संबंध न बनाकर उसके समानान्तर चलने का कार्य कर रही है. इस दूरी का ही परिणाम है कि सर्जक और आलोचक के बीच या तो ठनी रहती है या दोनो एक –दूसरे से अजनबी जैसा व्यवहार करते रहते हैं. डॉ. तिवारी इस दृष्टि से आदर्श समीक्षक हैं कि वे सहृदय की तरह आलोच्य को पढ़ते और समझते हैं तथा विवेकवान की तरह उसके अर्थ –गौरव, वैशिष्ट्य और महत्व को रेखांकित करते हैं. उनकी आलोचना दृष्टि देती है, बोध का विस्तार करती है, आलोचनात्मक विवेक को जागृत करती है और सही दिशा में सोचने के लिए प्रेरित करती है.” ( सारस्वत बोध के प्रतिमान, पृष्ठ- 172)\nतिवारी जी की अन्य समीक्षा पुस्तकों में ‘आचार्य रामचंद्र शुक्ल’, ‘प्रतापनारायण मिश्र’, ‘आलोचक का दायित्व’, ‘तुलसीदास’, ‘सरदार पूर्ण सिंह’, ‘कथा राम कै गूढ़’, ‘ ‘डॉ. रामविलास शर्मा : विचार और विवेचन’, ‘कृति चिन्तन और मूल्यांकन संदर्भ’, ‘हिन्दी गद्य : प्रकृति और रचना संदर्भ’, ‘हिन्दी उपन्यास’, ‘आधुनिक हिन्दी साहित्य : विविध आयाम’, ‘हिन्दी निबंध और निबंधकार’ आदि उल्लेखनीय हैं. उन्होंने ‘जजमेन्ट इन लिटरेचर’ का ‘साहित्य का मूल्यांकन’ के नाम से तथा ‘ऐन इंट्रोडक्शन टु नाथयोग’ का ‘नाथयोग : एक परिचय’ के नाम से अनुवाद भी किया है. ‘आधुनिक कवि और काव्य’, ‘काव्यधारा’, ‘निबंध निहारिका’, ‘आचार्य रामचंद्र शुक्ल : आलोचना कोश’ तथा मौलवी करीमुद्दीन द्वारा लिखित ‘तजकिरा-ए-शुअरा-ए-हिन्दी’ आदि उनके संपादित ग्रंथ हैं.\nआचार्य तिवारी के आदर्श आलोचक हैं आचार्य रामचंद्र शुक्ल. वही नीर-क्षीर विवेकी प्रकृति, वही औदात्य, ईमानदारी और वही विश्लेषण-क्षमता. दोनो के व्यक्तित्व में अद्भुत समानता है. अकारण नहीं है कि उन्हें ‘पूर्वांचल का रामचंद्र शुक्ल’ कहा जाता है. रामचंद्र शुक्ल ने काव्य के दो विभाग किए हैं, आनंद की साधनावस्था का काव्य और आनंद की सिद्धावस्था का काव्य. शुक्ल जी ने आनंद की साधनावस्था के काव्य को श्रेष्ठ माना है. शुक्ल जी को आदर्श मानने वाले आचार्य रामचंद्र तिवारी का संपूर्ण जीवन ही आनंद की साधनावस्था का काव्य है.\nशहर में रहते हुए कभी कक्षा में न आए हों, ऐसा शायद कभी हुआ हो. पढ़ाते समय उनकी दृष्टि विद्यार्थियों पर नहीं, ऊपर सीलिंग की ओर होती थी. छात्र मंत्रमुग्ध होकर सुनते थे. व्याख्यान के अंत में वे विद्यार्थियों से प्रश्न अवश्य आमंत्रित करते थे और विषय के ज्ञान से सबको संतुष्ट करके ही छोड़ते थे\nआचार्य रामचंद्र तिवारी मेरे गुरु हैं. मैंने उनसे पढ़ा भी है और उन्ही के निर्देशन में शोध कार्य भी पूरा किया है. इसलिए उनके व्यक्तित्व के बारे में दो शब्द कहने से अपने को रोक नहीं पा रहा हूँ. वे चटाई बिछाकर पढ़ते थे. उनकी चटाई पर चारो तरफ किताबें पड़ी रहती थीं. अनावश्यक बैठकबाजी उनकी आदत नहीं थी. उनकी प्रकृति से लोग परिचित थे और बिना काम के उनसे मिलने नहीं जाते थे. पूजा-पाठ करते भी मैंने उन्हें नहीं देखा. ऊपर से कठोर मगर भीतर से उनका हृदय करुणा का सागर था. किसी की सिफारिश, चापलूसी, झूठी प्रशंसा, तिकड़म आदि से उनका दूर- दूर का रिश्ता नहीं था. वे अपने शोध छात्रों से भी सिर्फ छात्र और शिक्षक का संबंध रखते थे. सिर्फ समुचित निर्देशन उनका काम था. वे अपने छात्रों से कोई निजी काम लेना पसंद नहीं करते थे और न तो अपने छात्रों के लिए कभी किसी से सिफारिश करते थे. अपने छात्रों को ठोंक-पीट कर संवारना और उसे इस योग्य बना देना कि वह समाज में खुद अपनी जगह बना ले, उनका उद्देश्य होता था.\nउनके जैसे अध्यापक यदा- कदा जन्म लेते हैं. शहर में रहते हुए कभी कक्षा में न आए हों, ऐसा शायद कभी हुआ हो. पढ़ाते समय उनकी दृष्टि विद्यार्थियों पर नहीं, ऊपर सीलिंग की ओर होती थी. छात्र मंत्रमुग्ध होकर सुनते थे. व्याख्यान के अंत में वे विद्यार्थियों से प्रश्न अवश्य आमंत्रित करते थे और विषय के ज्ञान से सबको संतुष्ट करके ही छोड़ते थे. गुरुवर तिवारी जी अपने को अध्यापक ही कहते थे आलोचक नही. विषय पर उनकी अवधारणा पूरी तरह स्पष्ट होती थी. इसीलिए उनके द्वारा की गई व्याख्याओं में तनिक भी अस्पष्टता नहीं मिलती है.\nअमरनाथ आचार्य रामचंद्र तिवारी आलोचना साहित्य विमर्श हिंदी आलोचना हिन्दी के आलोचक\nजनता का साहित्य किसे कहते हैं - भीष्म साहनी


MPBSE 10th Result: How To Check Madhya Pradesh Highschool Result on Mobile - MPBSE 10th Result: MP बोर्ड 10वीं हाईस्कूल रिजल्ट जारी, मोबाइल पर ऐसे करें चेक\nहोम/ न्यूज़ /MPBSE 10th Result: MP बोर्ड 10वीं हाईस्कूल रिजल्ट जारी, मोबाइल पर ऐसे करें चेक\nMPBSE 10th Result: MP बोर्ड 10वीं हाईस्कूल रिजल्ट जारी, मोबाइल पर ऐसे करें चेक\nSmart News Team, Last updated: Wed, 14th Jul 2021, 5:15 PM IST\nमध्य प्रदेश माध्यमिक शिक्षा बोर्ड ने कक्षा 10 के रिजल्ट जारी कर दिए हैं. बोर्ड ने यह रिजल्ट शाम4बजे जारी किया है और छात्र रिजल्ट को अपने फोन पर भी देख सकते हैं. छात्र यहां जानें कि रिजल्ट को मोबाइल पर कैसे चेक करें.\nMP बोर्ड 10वीं हाईस्कूल रिजल्ट फोन पर ऐसे करें चेक\nइंदौर. मध्य प्रदेश माध्यमिक शिक्षा बोर्ड ने एमपीबीएसई एमपी बोर्ड कक्षा 10वीं का रिजल्ट जारी कर दिया है. जिन छात्रों रिजल्ट देखने का इंतजार कर रहे थे वह छात्र एमपी बोर्ड कक्षा 10 वीं के रिजल्ट बोर्ड की आधिकारिक वेबसाइट mpbse.nic.in पर देख सकते हैं. इस साल एमपी बोर्ड कक्षा 10वीं की परीक्षा के लिए 11 लाख से अधिक छात्रों ने आवेदन कराया था.\nइस रिजल्ट को छात्र अपने मोबाइल पर भी चेक कर सकते हैं. इसके लिए उन्हें अपने फोन के इंटरनेट ब्राउजर में एमपीबीएसई बोर्ड की ऑफिशियल वेबसाइट mpbse.nic.in पर क्लिक करना होगा. फिर साइट पर दिखाई दे रहे एमपी बोर्ड कक्षा 10वीं रिजल्ट के लिंक पर क्लिक करना होगा. क्लिक करते ही नया पेज खुलेगा जिसमें उन्हें अपना रोल नंबर डालना होगा और फिर रिजल्ट उनके सामने होगा.\nमध्य प्रदेश माध्यमिक शिक्षा बोर्ड कक्षा 10वीं रिजल्ट 2021 मोबाइल पर ऐसे करें चेक\nछात्र फोन में अपने ब्राउजर में एमपी बोर्ड की आधिकारिक वेबसाइट http://mpbse.nic.in/ पर जाएं.\nअब साइट पर एमपी बोर्ड कक्षा 10वीं का रिजल्ट चेक करने के लिए दिए गए लिंक पर क्लिक करें.\nक्लिक करने के बाद सामने आए नए पेज पर अपना रोल नंबर डालें.\nअब आपका रिजल्ट आपके सामने होगा.\n14/07/2021 04:26 PM IST


After splitting with BJP, Shiv Sena might ally with Raj Thackeray's party for Mumbai civic polls | State News in Hindi | शिवसेना-भाजपा गठबंधन टूटने से मनसे में जगी उम्मीद - Catch Hindi\nHome » राज्य » After splitting with BJP, Shiv Sena might ally with Raj Thackeray's party for Mumbai civic polls\nअश्विन अघोर | Updated on: 11 February 2017, 5:44 IST\nशिवसेना और भारतीय जनता पार्टी के बीच हाल ही गठबंधन टूटने के बाद दोनों ही पार्टियां मुंबई में अपनी राजनीतिक प्रगति देख रही हैं और स्वाभाविक है दोनों ही पार्टियां बृहन् मुंबई नगर पालिका (एमसीजीएम) चुनाव में अच्छे प्रदर्शन की उम्मीद कर रही हैं.\nशिवसेना और भाजपा तो इस गठबंधन के टूटने से खुश हैं ही लेकिन एक और व्यक्ति हैं जो इससे बहुत खुश हैं, वे हैं-राज ठाकरे! ठाकरे और उनकी पार्टी महाराष्ट्र नवनिर्माण सेना (मनसे) के लिए यह गठबंधन टूटना ऐसा रहा जैसे उनकी मुंह मांगी मुराद पूरी हो गई हो. गठबंधन टूटने के बाद ठाकरे ने बिना एक क्षण गंवाए अपने भाई उद्धव ठाकरे के साथ संभावित गठजोड़ करने के संकेत दे दिए. उद्धव भी इस समय मुश्किल में है क्योंकि उनके लिए निगम पर कब्जा जमाए रखना बड़ी चुनौती होगी.\nउद्धव ठाकरे ने भाजपा के साथ गठबंधन तोड़ने के बाद घोषणा की थी कि वे भविष्य में किसी पार्टी के साथ कोई गठबंधन नहीं करेंगे और अपने दम पर ही जीत हासिल करेंगे. लेकिन लगता है उन्हें जल्द ही इस बात का एहसास हो गया कि कहना आसान है करना मुश्किल. इसलिए गठबंधन तोड़ते ही शिवसेना ने मतदाताओं को लुभाने के लिए ‘मराठी मानुस’ कार्ड खेल दिया.\nमनसे की मुश्किल राह\nएक ओर, जहां शिवसेना को निकाय चुनाव में अच्छे नतीजों की उम्मीद है, वहीं मनसे के लिए यह राह आसान नहीं लगती. उनकी कश्ती डूबने के कगार पर है. उनका प्रदर्शन हरेक चुनाव के साथ खराब ही होता जा रहा है. राज ठाकरे 2011 के विधानसभा चुनावों में 13 सीटें जीते थे. इससे पहले शायद ही कोई नई पार्टी पहले चुनाव में इतनी सीटें जीती हो और इस सफलता का राज यह था कि राज ठाकरे ने जनता के सामने खुद को शिवसेना के पीडि़त के रूप में पेश किया और इसी वजह से मुंबई के कई मतदाताओं ने उन्हें वोट दिया.\nइसी प्रकार 2012 के निकाय चुनाव में मनसे के 28 पार्षद चुन कर आए. इसके अलावा राज नासिक नगर निगम का भी चुनाव जीत गए. परन्तु अब लगता है धीरे-धीरे उनका प्रभाव कम होता जा रहा है. राज्य भर में चुंगी वसूलने के बावजूद राज ठाकरे अपनी कुर्सी के साथ न्याय नहीं कर सके. 2014 का विधानसभा चुनाव राज ठाकरे और उनकी पार्टी के लिए तगड़ा झटका साबित हुआ, जब वे केवल एक ही सीट पर चुनाव जीत पाए जबकि 2011 में वे 13 सीटें जीते थे.\nउसके बाद से ही राज चुनाव जीतने के लिए हर तिकड़म आजमाने में लगे हैं. यहां तक कि वे इस बारे में ज्योतिषियों से भी मिले जिन्होंने उनके पार्टी चिन्ह में कुछ त्रुटियां बताई और उसे ठीक करने का सुझाव दिया. उसके बावजूद पिछले कई सालों से मनसे के लिए कुछ भी नहीं बदला है. अब शिवसेना-भाजपा गठबंधन टूटने से मनसे को आशा की किरण नजर आई है, जो एमसीजीएम चुनाव में कुछ सीटें जीत जाए, यही बहुत है, बहुमत तो दूर की बात है.\nमनसे की पहल\nजैसे ही 26 जनवरी को उद्धव ने गठबंधन तोड़ने की घोषणा की. राज ने तुरंत ही शिवसेना के साथ संभावित गठबंधन के संकेत दिए. हालांकि उन्होंने यह भी कहा कि वे यह गठबंधन तभी करेंगे जब उद्धव इसके लिए तैयार हों. जब उनसे पूछा गया तो दोनों ने ही ऐसी किसी भी संभावना से इनकार किया.\nगौरतलब है कि राज के विश्वासपात्र बाला नंदगांवकर रविवार को उद्धव के घर मातोश्री गए थे. तभी से राजनीतिक गतिविेधयां तेज हो गई हैं. माना जा रहा है कि उन्होंने एमसीजीएम चुनाव के लिए शिवसेना के साथ गठबंधन का प्रस्ताव रखा है. नाम न बताए जाने की शर्त पर शिवसेना के एक वरिष्ठ नेता ने कहा, ‘‘हम काफी समय से चाहते थे कि मुंबई और महाराष्ट्र के हित में ये दोनों भाई एक साथ आएं. अगर ये दोनों एक साथ हों तो मराठी मानुस के लिए फायदे की बात है.\nसूत्रों से पता चला है कि राज ठाकरे ने उद्धव को संदेश भेज कर कहा है कि गठबंधन के लिए वे स्वयं मातोश्री आ सकते हैं, अगर उद्धव इसके लिए तैयार हों. सूत्रों ने कहा, नंदगांवकर अनिल परब, सुभाष देसाई, अनिल देसाई और मिलिंद नार्वेकर से भी मिले. माना जा रहा है कि उन्होंने यह भी प्रस्ताव रखा कि वे मनसे की सीटों पर भे चुनाव लड़ सकते हैं और बाकी सीटों के बारे में विचार-विमर्श के बाद कोई निर्णय लिया जा सकता है.\nहालांकि शिवसेना अभी मनसे के साथ किसी तरह के गठबंधन के पक्ष में दिखाई नहीं दे रही लेकिन यह जल्द ही अपना मन बदल सकती है. शिवसेना को भाजपा को हराने के लिए मराठी वोटों की जरूरत है, क्योंकि भाजपा को तो गैर मराठी वोट भी मिलेंगे. इस स्थिति में मनसे के प्रस्ताव के अनुसार अगर दोनों मिल कर चुनाव लड़ें तो वे मराठी मतों के बल पर भाजपा को हरा सकते हैं.\nगठबंधन ज़रूरी क्यों\nवरिष्ठ पत्रकार और राजनीतिक विश्लेषक गणेश तोर्सेकर ने कहा, ‘महाराष्ट्र की राजनीति में यह अजीब स्थिति है. 2014 के लोकसभा व विधानसभा चुनाव की जीत से उत्साहित भाजपा इस निकाय चुनाव में 115 सीटों पर चुनाव लड़ना चाहती है. लेकिन लोकसभा और विधानसभा चुनाव के वोटर निकाय चुनाव में किसी पार्टी का भविष्य तय नहीं कर सकते.\nस्थानीय मुद्दे राष्ट्रीय और राज्य के मुद्दों से अलग होते हैं. लोकसभा और विधानसभा चुनाव की जीत निकाय चुनाव में भी दोहराई जा सके यह जरूरी नहीं. अगर भाजपा ने इस तथ्य पर ध्यान दिया होता तो गठबंधन नहीं टूटता.\nउन्होंने कहा, विधानसभा चुनावों के आधार पर भाजपा मुंबई में पार्टी की ताकत का गलत अंदाजा लगा दिया और वे अपने आपको मुंबई में अपराजेय मान बैठे. वे कहते हैं शिवसेना और मनसे अगर भाजपा को हराना चाहते हैं तो उनका गठबंधन अवश्यंभावी है.\nतोर्सेकर ने कहा, मुंबई के आम मराठियों की बात करें तो शिवसेना इस शहर की जरूरत है. यहां की जनता अपने इलाके में पुलिस थाने के बजाय शिवसेना की एक शाखा होने को प्राथमिकता देगी. जनता को शिवसेना और शिव सैनिकों पर अटूट\nविश्वास है. निकाय चुनावों में भ्रष्टाचार, विकास और सड़क जैसे मुद्दे गौण रह जाते हैं. मैं बचपन से ही मुंबई की खस्ताहाल सड़कें और बाढ़ के हालात देखता आया हूं और पिछले सत्तर सालों से यहां के हालात जस के तस हैं. अगर शिवसेना और मनसे यह चुनाव मिल कर लड़ें तो वे भाजपा को हराकर कम से कम 125 सीटें जीत सकते हैं.\nअभी शिवसेना के 75 और मनसे के 28 पार्षद हैं. तोर्सेकर कहते हैं कि इन्हें जोड़ा जाए तो इनकी संख्या 100 से ज्यादा है. अगर वे गठबंधन के रूप में चुनाव लड़ते हैं तो उनकी जीत तय है.\nएमसीजीम में पार्टीवार पार्षदों की संख्या\nFirst published:2February 2017, 8:18 IST\nMunicipal Corporation of Greater Mumbai MCGM Shiv Sena Maharashtra Navnirman Sena MNS BJP raj thackeray Uddhav Thackeray Marathi manoos civic polls\nअन्य बड़ी कहानियों >> वीडियोः जानिए किस वजह से बिग बॉस विजेता मनवीर गुर्जर मांग रहे माफी


शिक्षक ने की अश्लील हरकत , परिजनों ने की पिटाई , पुलिस ने किया गिरफ्तार – iTaazaKhabar\nशिक्षक ने की अश्लील हरकत , परिजनों ने की पिटाई , पुलिस ने किया गिरफ्तार\nग्वालियरमध्य प्रदेश by admin\ton Mar 7, 2017 add comment\t29 views\nग्वालियर —- ग्वालियर में सरकारी स्कूल में बच्चियों से अश्लील छेड़छाड़ करना एक शिक्षक को महंगा पड़ गया। बच्चियों की शिकायत के बाद महिलाओं ने स्कूल पहुंचकर शिक्षक की पहले तो जमकर पिटाई कर दी। फिर उसे पुलिस के हवाले कर दिया। मामला इंदरगंज थाना के ललितपुर कालोनी के प्रायमरी स्कूल का है।\nआरोपी शिक्षक पहले भी हजीरा स्कूल में बच्चियों को ब्लू फिल्म दिखाने के आरोप में जेल की हवा खा चुका है. ग्वालियर की ललितपुर कालोनी के शासकीय प्राथमिक विद्यालय में सोमवार की दोपहर हंगामा खड़ा हो गया। करीब दर्जनभर से ज्यादा महिलाएं स्कलू में पहुंची, और यहां पढ़ाने वाले शिक्षक त्रिभुवन सिंह तोमर की जमकर धुनाई कर दी। स्कूल में पढ़ने वाली बच्चियों ने बताया कि शिक्षक त्रिभुवन सिंह बीते एक महीने से उनके साथ अश्लील हरकत कर रहा था।\nइसकी शिकायत उन्होंने घरवालों से की तो बच्चियों की मां स्कूल में पहुंच गई। महिलाओं ने शिक्षक को मारने पीटने के बाद इंदरगंज थाने पहुंचाया। सीएसपी, इंदरगंज सर्किल डीवीएस भदौरिया ने बताया कि पुलिस ने बच्चियों के बयानों के आधार पर आरोपी शिक्षक के खिलाफ मामला दर्ज कर लिया है। करीब छह से दस बच्चियों के साथ छेड़छाड़ की घटना हुई है। पुलिस ने आरोपी शिक्षक के खिलाफ पास्को एक्ट के तहत मामला दर्ज कर लिया है।\nलोगों की पिटाई और पुलिस की गिरफ्त में आने के बाद शिक्षक त्रिभुवन सिंह तोमर खुद को बेगुनाह बता रहा है। उसका कहना है कि उसने कोई हरकत नहीं की। . आरोप गलत है …. गौरतलब है कि आरोपी शिक्षक त्रिभुवन ललितपुर स्थित स्कूल में सालभर पहले ही पहुंचा था। इससे पहले भी त्रिभुवन साल 2014 में दूसरे सरकारी स्कूल में तैनाती के दौरान छात्राओं से छेड़छाड़ के आरोप में जेल की हवा खा चुका है। 23 अगस्त 2014 को ग्वालियर के रेशम मील प्रायमरी स्कूल में त्रिभुवन ने कक्षा छटवी में पढ़ने वाली एक छात्रा को मोबाइल पर अश्लील फिल्म दिखा कर छेड़छाड़ की थी। .. हालाँकि इसे भी आरोपी शिक्षक उसके खिलाफ साजिश बता रहा है\nग्वालियर की रानी बनी सितारा-ए-राजस्थान-मध्यप्रदेश\nपुलिस ने हाईस्कूल परीक्षा में नक़ल कराने का प्रयास करते तीन युवकों को किया गिरफ्तार


किसान सूर्योदय योजना 2021 | Kisan Suryoday Yojana | किसान सूर्योदय योजना ऑनलाइन आवेदन | Gujarat Kisan Suryoday Yojana Application Form | गुजरात किसान सूर्योदय योजना लाभ व पात्रता\nगुजरात में हुई वीडियो कॉन्फ्रेंसिंग के दौरान हमारे प्रधानमंत्री श्री नरेंद्र मोदी जी ने किसानो के लिए बिजली और पानी देने के लिए किसान सूर्योदय योजना की शुरुआत की है। इस योजना के तहत भारत के किसानो को सिंचाई के लिए सुबह5बजे से रात9बजे तक बिजली तथा पानी दिया जायगा। इस लेख में हम आपको Gujarat Kisan Suryoday Yojana से जुडी सम्पूर्ण जानकारी देने वाले है। यदि आप इस योजना में आवेदन करना चाहते है तब इस आर्टिकल को अंत तक पढ़े। आर्टिकल में बताया जायगा कि गुजरात किसान सूर्योदय स्कीम का आवेदन कहा से तथा कैसे करे ? उद्देश्य क्या है?, लाभ क्या -क्या मिलेंगे। आदि, की जानकारी दी जायगी।\nपीएम दुवारा अन्य परियोजनाओं का उद्घाटन\n80 फीसद घरों में नल से जल\nगुजरात की भक्ति शक्ति और स्वास्थ्य के प्रतीक\nगिरनार रोप वे का किया उद्घाटन\nगुजरात किसान सूर्योदय योजना के प्रमुख तथ्य\nकिसान सूर्योदय योजना ऑनलाइन आवेदन कैसे करे ?\nकिसानों को सिंचाई हेतु समय पर पानी न मिलने के कारण बहुत सी समस्याओ का सामना करना पड़ता था। किसान सूर्योदय योजना के माध्यम से सभी समस्याओ का निवारण किया जायगा। इसके साथ ही तीन फेस बिजली दी जायगी , जिसका उपयोग कर आसानी से पुरे दिन सिचाई की जा सकती है ,ये लाभ केवल आपको पीएम किसान सूर्योदय योजना के दुवारा ही मिल पाएगा। समय पर पानी तथा सिचाई करने पर फसल में भी बहुत अधिक लाभ प्राप्त होगा। योजना का विस्तार आने वाले3वर्षो में गुजरात के पुरे राज्य में तीन गुना कर दिया जायगा।\nगुजरात की जलवायु अधिक गर्म होने के कारण की उपज में कमी होने के साथ साथ- साथ फसलों के नष्ट होने का भी खतरा होता है। इस पर समय के साथ – साथ सिंचाई तथा पानी न मिलने के कारण फसलों का और अधिक आभाव हो जाता है। किन्तु ये कमी तो मानव दुवारा पूरी की जा सकती है इसलिए ही सरकार ने गुजरात किसान सूर्योदय 2021 की शुरुआत की है जिसके माध्यम से सुबह5बजे से रात9बजे तक बिजली मिलेगी। बिजली के दुवारा पंप चलाकर किसान आवश्यकतानुसार समय दर समय सिचाई हेतु पानी का इंतज़ाम कर सकता है। योजना में आवेदन कर लाभ ले तथा फसलों में होने वाले आभाव को पूरा कर आय में बढोत्तरी करे। गुजरात किसान की आय में बढ़ोतरी करना ही इस योजना का मूल उद्देश्य है।\nसूर्योदय किसान योजना के साथ साथ प्रधानमंत्री जी ने अन्य कई योजनाओं का उद्घाटन किया है। जिनकी जानकारी हम आपको विस्तार पूर्वक दे रहे है ,जो निम्लिखित इस प्रकार है –\nकुछ वर्ष पहले गुजरात के 50 % से अधिक घरो में नल नहीं थे। जल लेने लिए गुजरात के नागरिको को तरह -तरह की समस्याओ का सामना करना पड़ता था। जिन सबको ध्यान रखते हुए हमारे देश के प्रधानमंत्री श्री नरेंद्र मोदी जी ने किसानो के हित में पानी की कमी पूरी करने के साथ – साथ को भी शुरू किया है। गुजरात में अब तक 80 % घरो तक जल हेतु नल लगा दिए गए है। बहुत जल्द ये प्रतिशत दर 80 से बढ़कर 100 हो जायगी अर्थात बहुत जल्द गुजरात के हर घर में पाइप दुवारा जल मिलेगा।\n[Free] PM Modi Laptop Yojana\nबिजली की बचत का ध्यान रखते हुए भी प्रधानमंत्री जी ने गुजरात को भारत का पहला वन वन ,वन वर्ल्ड, वन ग्रिड का पहला राज्य बनाया है। इस सम्मान के साथ साथ ही योजना के माध्यम से गुजरात के नागरिको ने सोलर प्लांट का उपयोग सीख ऊर्जा की बचत की है। योजना के तहत कई सोलर प्लांट गुजरात राज्य के घर घर पहुचाये गए है साथ ही कई सरकारी विभागों को भी इस योजना का लाभ दिया है।\nगुजरात की भक्ति शक्ति और स्वास्थ्य के प्रतीक इसलिए कहा गया है, क्योंकि कुछ योजनाओं के माध्यम से गुजरात की शक्ति को भक्ति को तथा स्वास्थ्य के प्रतीक को योजनाओ के माध्यम से बढ़ाया गया है। भारत में यूएन मेहता इंस्टिट्यूट ऑफ़ कार्डियोलॉजी एंड रिसर्च सेंटर के साथ बाल चिकित्सा अस्पतालों का उद्घाटन भी किया गया है। जैसे -प्रधानमंत्री जी के दुवारा चलाई गयी के किसान सूर्योदय योजना दुवारा शक्ति, पीडियाट्रिक हार्ट अस्पताल के माध्यम से स्वास्थ्य के प्रीतिक को तथा गिरनार रोप वे योजना के माध्यम से बढ़ावा दिया गया है।\nOne Nation One Gas Grid Registration Form\nभारत में यूएन मेहता इंस्टिट्यूट ऑफ़ कार्डियोलॉजी एंड रिसर्च सेंटर के साथ बाल चिकित्सा अस्पतालों का उद्घाटन भी किया गया है। जो दुनिया के सबसे बड़े एकल सुपर स्पेशिलिटी कार्डियोलॉजिस्ट अस्पतालों में से होगा। इस परियोजना के विस्तार को प्रधानमंत्री जी ने बढ़ा दिया है ,तथा योजना को चलित करने हेतु 470 करोड़ का बजट निर्धारित किया है। इन अस्पतालों में बेड की संख्या 450 से बढ़ाकर 1251 कर दी गयी है। योजना के दुवारा बनाये गए अस्पतालों में आने वाला खर्च बहुत कम होगा।\nइस परियोजना संचालन योजना कई वर्ष पहले की गयी थी ,योजना शत -प्रतिशत रूप से पूरी हो गयी है। योजना को पूरा करने के लिए 130 करोड़ का खर्च आया है। शुरुआत में बनाये गए कैबिन में 8 लोगो की कैपेसिटी होगी। कम से कम 2.3मीटर की दूरी तय करने में योजना के माध्यम से बनाये गए रोप -वे की सहायता से केवल 7.5मिनट का समय लगेगा।\nगुजरात किसान सूर्योदय को शुरू कर विस्तार करने के लिए केंद्र सरकार ने3,500 करोड़ का बजट पारित किया है।\nइस किसान सूर्योदय योजना के साथ – साथ अन्य तीन परियोजनाओं की शुरुआत की है। जिनको का गुजरात की भक्ति शक्ति और स्वास्थ्य के प्रतीक नाम दिया गया है।\nकिसान सूर्योदय योजना के माध्यम से ही अगले3वर्षो में साढ़े तीन हज़ार किलोमीटर लम्बा सर्किट ट्रांसमिशन लाइन बिछाने का काम किया जायगा।\nप्रधानमंत्री श्री नरेंद्र मोदी जी ने किसानो के लिए बिजली और पानी देने के लिए किसान सूर्योदय योजना की शुरुआत की है।\nसरकार ने गुजरात किसान सूर्योदय 2021 की शुरुआत की है जिसके माध्यम से सुबह5बजे से रात9बजे तक बिजली मिलेगी।\nPM Kisan Suryoday Yojana का लाभ केवल गुजरात का स्थायी निवासी ही ले सकता है।\nइस योजना का विस्तार आने वाले3वर्षो में गुजरात के पुरे राज्य में तीन गुना कर दिया जायगा।\nGujarat Kisan Suryoday Yojana के तहत किसानो को सौर ऊर्जा की तकनीक से परिचित किया जायगा।\nभूमि की खसरा खतौनी\nयदि आप भारत में प्रधानमंत्री श्री नरेंद्र मोदी जी दुवारा चलित योजना तथा परियोजनाओं का लाभ लेने के लिए आवेदन करना चाहते है। तब इस योजना में आवेदन हेतु कोई भी जानकारी नहीं दी गयी है। केंद्र इस संबंध में दी गयी कोई भी जानकारी गलत है। भारत सरकार के माधयम से योजना में ऑनलाइन या ऑफलाइन या अन्य किसी भी प्रकार से आवेदन करने की कोई ऑफिशियली जानकारी नहीं दी गयी है। इस प्रकार का किसी भी योजना में पंजीकरण ना कराये। चुकी इस प्रकार की फैलाई गयी सभी अफ्फाह है, जिनमे किसी भी प्रकार की सच्चाई नहीं है। सरकार द्वारा भविष्य में योजना हेतु कोई भी जानकारी मिलने पर हम इस लेख के माध्यम से आप तक पहुंचा देंगे।\nCategories Gujarat Govt Scheme Tags Gujarat Kisan Suryoday Yojana 2021, Kisan Suryoday Yojana Post navigation\nYSR Rythu Seva Lo Upadhi Mitra Scheme 2021: Online Registration